title: Project Gotham Racing 3

text: Pelin uratilan alussa saa 80000 ”krediittiä” käyttöönsä joilla ostetaan autoja. Autot on jaettu eri luokkiin: A,B,C,D ja E luokat. A-luokkaan kuuluvat mm: Ferrari F50 GT ja McLaren F1 GT jotka ovat pelin nopeimmat autot ja maksavatkin uratilassa yli miljoona krediittiä. E-luokassa ovat huonoimmat (mutta silti nopeat) autot, joilla pääsee ajamaan pelin alussa. Uratilaa pelatessa True Skill sijoitus paranee, jonka avulla Xbox Live etsii itselleen sopivimman vastustajan.


title: Project Gotham Racing 3

text: Kehittäjät ovat sanoneet ajan loppuneen kesken pelin saamisessa valmiiksi Xbox 360 -konsolin julkaisuun mennessä ja tämä näkyy muun muassa uramoodin loppupuolen helppoudessa saada mitaleita.


title: Project Gotham Racing 3

text: Peli on saanut IGN:n arvostelussa arvosanaksi 8.8/10.


title: Émile Allais

text: Émile Allais (25. helmikuuta 1912 Megève – 17. lokakuuta 2012 Sallanches, Ranska) oli ranskalainen alppihiihtäjä, olympiamitalisti ja maailmanmestari.


title: Émile Allais

text: Allais voitti kolme kultamitalia vuoden 1937 maailmanmestaruuskilpailuissa ja vielä seuraavana vuonna yhden kullan lisää alppiyhdistetyssä. Olympialaisissa 1936 Allais saavutti pronssia alppiyhdistetyssä.


title: Émile Allais

text: Allais kuoli Sallanches'ssa 17. lokakuuta 2012, satavuotiaana.


title: ADD

text: ADD voi tarkoittaa seuraavia asioita:


title: Grigori Savonenkov

text: Grigori Mihailovitš Savonenkov (17. maaliskuuta 1898 – 4. helmikuuta 1975) oli neuvostoliittolainen kenraaliluutnantti ja poliitikko. Hän oli Ždanovin sotakumppani Leningradin piirityksen ajoilta, jolloin hän oli Leningradin rintaman huoltokomentaja. Sittemmin hän toimi Ždanovin sijaisena ja lähimpänä miehenä eli varapuheenjohtajana Liittoutuneiden valvontakomissiossa. Savonenkov poistui Suomesta valvontakomission viimeisten osien mukana syyskuussa 1947, mutta palasi takaisin lähettiläänä tammikuussa 1948. Poikkeuksellisesti NKP:n politbyroo oli päättänyt säilyttää Savonenkovin sotilasviran, joten hän sai esiintyä asemamaassaan huomiota herättävästi asepuvussa. Savonenkoville annettiin tehtäväksi varmistaa Suomen lähentyminen Neuvostoliittoon, samalla kun hänen piti tukea SKDL:n aseman vahvistumista suomalaisessa politiikassa.


title: Grigori Savonenkov

text: Virkakautensa aluksi Savonenkov kutsui Paasikiven vierailulle Neuvostoliittoon keskustelemaan maiden suhteiden parantamisesta. Paasikivi kieltäytyi vedoten terveydentilaansa ja siihen, ettei hän voinut sopia mitään ilman eduskunnan ja hallituksen suostumusta. Helmikuussa 1948 lähettiläs toimitti Paasikivelle Stalinin kirjeen, jossa tämä esitti YYA-sopimuksen solmimista maiden välille.


title: Grigori Savonenkov

text: Savonenkovin linja Suomea kohtaan oli jonkin verran tiukempi kuin Moskovan ulkoministeriön, joka usein hylkäsi Savonenkovin aloitteita ja antoi hänelle ohjeet olla sekaantumatta Suomen sisäisiin asioihin.


title: Grigori Savonenkov

text: Lähettilään vaihto maaliskuussa 1951 tuli yllätyksenä suomalaisille, ja ennen lähtöään Helsingistä Savonenkoville järjestettiin pikaisesti Suomen Leijonan suurristi.


title: Roy Jenkins

text: Roy Harris Jenkins, paroni Jenkins of Hillhead, OM, PC (11. marraskuuta 1920 Abersychan, Monmouthshire, Wales – 5. tammikuuta 2003 East Hendred, Oxfordshire) oli brittiläinen poliitikko, joka oli pitkään Labourin edustajana parlamentissa, useissa ministerinasemissa 1960- ja 1970-luvulla, mm. valtiovarainministerinä 1967–1970, sekä puolueen varajohtajana. Hän oli kuudennen Euroopan komission puheenjohtaja 1977–1981. Hän oli yksi neljästä Labourista eronneesta sosiaalidemokraattisen puolueen pääperustajasta 1981.


title: Roy Jenkins

text: Jenkins kirjoitti 19 kirjaa, muun muassa palkitut elämäkerrat William Ewart Gladstonesta ja Winston Churchillista. Jenkins aateloitiin vuonna 1987.


title: Roy Jenkins

text: Jenkinsin isä oli kaivosmies ja ammattiyhdistyspoliitikko Arthur Jenkins, josta tuli myöhemmin parlamentin jäsen ja ministeri. Jenkins valmistui Oxfordin yliopiston Balliol Collegesta vuonna 1941. Toisessa maailmansodassa hän palveli Royal Artilleryssa. Parlamenttiin hänet valittiin ensimmäisen kerran vuonna 1948.


title: Roy Jenkins

text: Vuoden 1964 vaalien jälkeen Jenkins toimi Harold Wilsonin hallituksen ilmailuministerinä (1964–1965), sisäministerinä (1965–1967) ja valtiovarainministerinä (1967–1970). Jenkins ajoi useita vapaamielisiä uudistuksia kuten Obscene Publications Actin lieventämistä 1959, avioeron helpottamista, teatterin sensuurin poistoa, abortin ja homoseksuaalisuuden laillistamista. Jenkins seurasi James Callaghania valtiovarainministerinä marraskuun 1967 punnan devalvoinnin jälkeen ja toimi virassa aina Labourin vuoden 1970 vaalitappioon asti. Heinäkuussa 1970 hänet valittiin puolueen varajohtajaksi.


title: Roy Jenkins

text: Jenkins erosi Labourista vuonna 1972, kun puolue tuki kansanäänestyksen järjestämistä Britannian jäsenyydestä Euroopan talousyhteisössä (EEC). Jenkins palkittiin 1972 Kaarle Suuren palkinnolla "Euroopan idean edistämisestä." Vuonna 1973 hän oli varjohallituksen sisäministeri ja Labourin voitettua vaalit 1974 hän toimi sisäministerinä vuoteen 1976. Hän ajoi läpi kiistellyn Prevention of Terrorism Actin, joka muun muassa pidensi aikaa jonka pidätettyjä sai pitää vangittuna.


title: Roy Jenkins

text: Jenkins oli ehdolla Labourin johtoon maaliskuussa 1976, mutta jäi kolmanneksi kuudesta ehdokkaasta Callaghanin ja Michael Footin jälkeen. Jenkins pyrki ulkoministeriksi, mutta hänet nimitettiin Euroopan komission johtoon. Jenkinsin komissio ajoi läpi Euroopan talous- ja rahaliiton, josta tuli 1979 Euroopan valuuttajärjestelmä, nykyisen euron edeltäjä. Jenkins työskenteli komission johdossa vuoteen 1981.


title: Roy Jenkins

text: 22. marraskuuta 1979 Jenkins piti vuotuisen Dimblebly-luennon otsikolla "Home Thoughts from Abroad", jossa hän piti Britannian ongelmien syynä kaksipuoluejärjestelmää. Hän kannatti uuden "radikaalin keskustan" luomista ja rohkaisi uuden poliittisen ryhmittymän syntyyn. Niin sanottu neljän kopla, Jenkins, David Owen, Bill Rodgers ja Shirley Williams perusti tammikuussa 1981 Sosiaalidemokraattisen puolueen (Social Democratic Party; SDP), jonka ensimmäisenä johtajana Jenkins toimi 1982–1983.


title: Roy Jenkins

text: Vuonna 1981 Jenkins pyrki parlamentiin Warringtonin vaalipiiristä, mutta Labour piti paikan. Hän pääsi läpi seuraavan vuoden vaalissa Glasgow’n Hillheadista vieden konservatiivien paikan. Vuoden 1983 vaaleissa hänestä kampanjoitiin SDP:n ja liberaalien pääministeriehdokasta. Jenkinsin puheenjohtakauden jälkeen SDP:tä johti David Owen. Jenkins pettyi Owenin tukiessa Margaret Thatcherin politiikkaa. Jenkins piti paikkansa SDP:n edustajana parlamentissa aina vuoteen 1987 saakka.


title: Roy Jenkins

text: Jenkins oli ylähuoneessa SDP:n ja liberaalien yhdistyessä 1988 muodostuneen Liberaalidemokraattisen puolueen johdossa vuoteen 1997. Hallitus nimitti hänet joulukuussa 1997 itsenäisen komission johtoon kehittämään maalle uutta vaalijärjestelmää. Jenkinsin komissio kehitti ennennäkemättömän järjestelmän nimeltä "Alternative Vote Top-up", jossa suurin osa ehdokkaista valittaisiin yhden ehdokkaan piireistä ja suhteellisuuden varmistamiseksi osa alueellisilta listoilta. Mitään toimia vaalijärjestelmän uudistamiseksi ei kuitenkaan tehty.


title: Roy Jenkins

text: Jenkins oli Oxfordin yliopiston kansleri 1987–2003. Vuonna 1987 kuningatar Elisabet II aateloi Jenkinsin arvonimellä Baron Jenkins of Hillhead, of Pontypool in the County of Gwent. Vuonna 1993 Jenkinsille myönnettiin Order of Meritin jäsenyys.


title: Roy Jenkins

text: Jenkins kirjoitti 19 kirjaa. Gladstonen elämäkerta voitti Whitbread-palkinnon 1995. Ennen kuolemaansa hän valmisteli elämäkertaa John F. Kennedystä.


title: Roy Jenkins

text: Jenkins kuoli sydänkohtaukseen tammikuussa 2003. Tätä ennen hänelle oli tehty sydänleikkaus marraskuussa 2000.


title: 13. soturi

text: 13. soturi on vuonna 1999 ensi-iltansa saanut toimintaelokuva, joka perustuu Michael Crichtonin romaaniin "Eaters of the Dead". Sen on ohjannut John McTiernan sekä anonyymisti Crichton, pääosanesittäjinä Antonio Banderas ja Vladimir Kulich. "13. soturi" oli taloudellisessa mielessä pettymys, tuottaen maailmanlaajuisesti vain 61 miljoonaa dollaria.


title: Ken Anderson (showpainija)

text: Kenneth ”Ken” Anderson (s. 6. maaliskuuta 1976) on yhdysvaltalainen showpainija, joka painii tällä hetkellä TNA:ssa. Hän on kaksinkertainen TNA World Heavyweight Champion. Andersonin kutsumanimiä painikehässä ovat olleet Mr. Anderson, Ken Anderson, Mr. Kennedy ja Ken Kennedy.


title: Ken Anderson (showpainija)

text: Painin ohella Anderson on myös näytellyt elokuvassa "".


title: Mynämäen kirkko

text: Mynämäen kirkko, alkuperäiseltä katolilaiselta nimeltään "Pyhän Laurin kirkko", sijaitsee Mynämäen kunnassa Varsinais-Suomessa. Kirkko on Suomen toiseksi suurin keskiaikainen harmaakivikirkko ja se sijaitsee aivan Mynämäen ydinkeskustassa. Kirkko on omistettu Pyhälle Laurentiukselle ja Pyhälle Eerikille.


title: Mynämäen kirkko

text: Mitään alkuperäistä dokumenttia Mynämäen kirkon rakentamisen ajankohdasta ei ole säilynyt. Arvelut kirkon rakentamisen ajankohdasta vaihtelevat. Kirkon sakaristo on rakennuksen vanhin osa ja osa tutkijoista ajoittaa sen rakentamisen alkaneen 1200-luvulla, osa taas vuosien 1425 ja 1440 välisellä ajalla. Oman papin hoitamana seurakuntana Mynämäki mainitaan vuonna 1347 ja Mynämäen kirkko esiintyy asiakirjoissa vuonna 1346. Nykyisen kirkon paikalla on luultavasti aiemmin sijainnut puurakenteinen rukous- tai saarnahuone. Vanhempaa kirkkorakennustulkintaa kannattavien mukaan kirkon jatkeena ollut alun perin puinen runkohuone ja päälaiva olisi rakennettu 1300-luvulla. Kirkon huomattavaa ikää kuitenkin todistavat päätykolmiot joissa ei ole tiilikoristelua, ikkunoiden asettelu ja ovenpielien 1300-luvulle tyypilliset tiiliprofiloinnit.


title: Mynämäen kirkko

text: Pyhän Laurentiuksen nimikkokirkkona Mynämäen kirkko tunnetaan jo keskiajalta ja Mynämäen Laurin päivä suurena juhlana jo vuosisatoja sitten. Keskiajalta Mynämäen kirkosta tunnetaan viidelle eri pyhimykselle pyhitettyä alttaria: Pyhän Laurentiuksen, Pyhän Eerikin, Pyhän Olavin, Pyhän Marian ja Pyhän Katariinan alttarit.


title: Mynämäen kirkko

text: Mynämäen kirkkorakennus on tyyliltään varhaisgotiikkaa. Alkuperäisestä puisesta saarnahuoneesta ei ole jäänyt jälkiä, vaikka viitteitä sen muodosta voi saada Kokemäellä sijaitsevasta Pyhän Henrikin saarnahuoneesta. Varhaisimmassa muodossaan kirkko oli muodoltaan muiden keskiaikaisten kivikirkkojemme tapaan suorakaiteen muotoinen ja torniton. Kirkon vanhin osa, ristiholvattu sakaristo sijaitsee kirkon pohjoispuolella ja etelässä samanlaisella holvirakenteella katettu asehuone ja pieni puinen eteinen. Suuri runkohuone on jaoltaan kolmilaivainen ja sen ristiholvattua sisäkatetta kannattelee neljä jykevää neliönmuotoista pilaria. Runkohuoneen ulkomitat ovat n. 39 metriä ja 21 metriä, päädyn korkeus noin 28 metriä. Etelänpuoleiset ikkunat olivat alun perin kapeita suippokaarisia kaksoisikkunoita. 1700-luvun muutostöiden yhteydessä ikkunoita suurennettiin ja samalla niiden alkuperäinen muoto katosi. Kuorin pääikkuna on kolmijakoinen, keskimmäinen osa on tosin umpeenmuurattu. 1600-luvulla kirkon länsipäätyyn rakennettiin suuri tornihalli jota vuoden 1775 muutostöissä korotettiin puuosalla. Tornin alakerroksessa näkyvät länsipäädyn umpeen muuratut ikkunat. Muurien sisällä on osittain umpeenmuurattuja portaita ja käytäviä. Kirkon länsi- ja pohjoisseinissä on sijainnut toisessa kerroksessa ulkoiset saarnastuolit joista papit ovat voineet saarnata kirkon ympärille kerääntyneelle kansalle.


title: Mynämäen kirkko

text: Kirkkoon on vuosisatojen kuluessa tehty lukuisia laajennuksia ja korjauksia. Varhaisin laajennus tehtiin 1600-luvun alkupuolella ja laajennuksen puiset yläosat ovat valmistuneet vuonna 1775. Korjaustöitä mainittavimmat tehtiin vuosina 1785, 1865, 1893, 1897, 1923 ja 1926. Uusin entistämisen suoritettiin vuosina 1959-1960 arkkitehtinä Olli Kestilä Muinaistieteellisen toimikunnan valvonnassa.


title: Mynämäen kirkko

text: Koska seinät on jossain vaiheessa kalkittu, on seinämaalauksista jäljellä vain jäänteitä. Kirkossa on kuitenkin muutamia keskiaikaisia veistoksia, kuten Henrik Klaunpoika Flemingin puinen epitafi vuodelta 1624 ja kirkon arvokkain taideteos, Henrik Flemingin suvun muurihaudalla oleva saksalaisesta liituhiekkakivestä vuonna 1632 veistetty hautamuistomerkki.


title: Mynämäen kirkko

text:
Kirkon alttaritaulun ”"Kristus ristillä"” on maalannut taidemaalari Margareta Capsia vuonna 1747.
Kirkon sankaripatsas on kuvanveistäjä Aarre Aaltosen työ vuodelta 1948. Vuonna 2008 kirkon edustalla paljastettiin kuvanveistäjä Jarkko Rothin mustasta graniitista veistämä Antti Lizeliuksen muistomerkki.
Museoviraston vuonna 2009 julkistamassa inventoinnissa Mynämäen kirkko on määritelty valtakunnallisesti merkittäväksi rakennetuksi kulttuuriympäristöksi.


title: Tuulenpesä

text: Tuulenpesällä voidaan tarkoittaa seuraavia:


title: Francis De Taddeo

text: Francis De Taddeo (s. 19. joulukuuta 1957 Briey, Lorraine, Ranska) on ranskalainen jalkapallovalmentaja.


title: Francis De Taddeo

text: Hän on valmentanut FC Metzin organisaatiossa 1996–2006. Kauden 2006 päätteeksi hänestä tuli seuran päävalmentaja. De Taddeon johdolla FC Metz voitti Ranskan Ligue 2:den mestaruuden 2007 ja nousi Ligue 1:ee´n.


title: Francis De Taddeo

text: Ligue 1:den vauhti osoittautui liian kovaksi De Taddeon valmentajmalle FC Metzille ja hän sai potkut 23. joulukuuta 2007. Metz oli sarjajumbona voitettuaan vain yhden 19 pelatusta ottelusta.


title: Francis De Taddeo

text: Kesällä 2012 De Taddeo palasi valmennustehtäviin Nationaliin pudonneen Amiensin päävalmentajana. De Taddeon johdolla seura sijoittui kaudella 2012/13 kahdeksanneksi, eikä näin onnistunut palaaman takaisin Ligue 2:een. Kehnosti alkanut kausi 2013/14 johti De Taddeon potkuihin syyskuussa 2013.


title: Francis De Taddeo

text: Toukokuussa 2015 SM Caen palkkasi De Taddeon kolmivuotisella sopimuksella valmennuskeskukseensa.


title: Vesalan koulu

text: Vesalan koulu voi tarkoittaa seuraavia oppilaitoksia:


title: Vaarallinen tehtävä II

text: M:I-2 Vaarallinen tehtävä 2 () on John Woon ohjaama toimintaelokuva vuodelta 2000. Pääosissa näyttelevät muun muassa Tom Cruise ja Dougray Scott. Cruise oli myös elokuvan tuottaja Paula Wagnerin kanssa.


title: Vaarallinen tehtävä II

text: Elokuva on jatkoa Brian De Palman elokuvalle "Vaarallinen tehtävä" (1996). Elokuva oli vuoden 2000 tuottoisin elokuva, ja se on kaikkien aikojen toiseksi parhaiten menestynyt televisiosarjaan perustuva elokuva. Eräs elokuvan tappelukohtauksien teema oli näyttää, että pienikokoinen (tässä tapauksessa Cruisen hahmo) voi pärjätä isompaa vastaan tappelussa hyödyntämällä koko kehonsa painoa ja voimaa.


title: Vaarallinen tehtävä II

text: Tällä kertaa IMF:n agentin Ethan Huntin (Cruise) ja hänen ryhmänsä tehtävänä on estää tappavan viruksen leviäminen.


title: Vaarallinen tehtävä II

text: Elokuvassa kuullaan Metallica-yhtyeen kappale ”I Disappear”. Myös Limp Bizkit teki tähän elokuvaan version elokuvan tunnusmusiikista ja MTV-videon.


title: Gaston Thorn

text: Gaston Egmond Thorn (3. syyskuuta 1928 Luxemburg – 26. elokuuta 2007 Luxemburg) oli luxemburgilainen poliitikko. Hän oli Euroopan komission puheenjohtaja 1981–1985 ja Luxemburgin pääministeri vuosina 1974–1979.


title: Gaston Thorn

text: Thorn toimi toisen maailmansodan aikana vastarintaliikkeessa ollessaan vielä koulussa ja vietti muutamia kuukausia vankilassa. Sodan jälkeen hän opiskeli Montpellier’ssa, Lausannessa ja Pariisissa ja harjoitti asianajajan ammattia, kunnes lähti politiikkaan 1959 Demokraattisen puolueen edustajana. Hän oli puolueen johtajana vuodesta 1961.


title: Gaston Thorn

text: Thorn oli maansa ulkoministeri ja kauppaministeri 1969–1980, pääministeri 1974–1979 ja talousministeri 1977–1980. Hän oli Euroopan parlamentin jäsen 1959–1969 ja YK:n yleiskokouksen puheenjohtaja 1975–1976.


title: Gaston Thorn

text: Thornista tuli Luxemburgin pääministeri vuonna 1974. Hän oli sodanjälkeisen Luxemburgin ensimmäinen pääministeri, joka ei edustanut Kristillissosiaalista kansanpuoluetta. Thornin hallitus koostui Demokraattisen puolueen lisäksi sosialisteista. Hallitus toteutti merkittäviä uudistuksia: kuolemanrangaistus lakkautettiin, abortti laillistettiin ja avioeron hakemista helpotettiin luopumalla syyllisen etsimisestä.


title: Gaston Thorn

text: Vuonna 1980 Thorn valittiin Euroopan yhteisöjen komission johtoon. Häntä pidettiin Ranskan presidentti Valéry Giscard d'Estaingin ja Ranskan etujen tukijana. Komissio kävi tuolloin valtakamppailua parlamentin kanssa ja laajensi vaikutusvaltaansa kansallisten hallitusten kustannuksella.


title: Gaston Thorn

text: Myöhemmin Thorn toimi Luxemburgin suurimman media-alan yrityksen ja Banque Internationale de Luxembourgin johdossa. Hän toimi myös Eurooppa-liikkeen ja Liberal Internationalin puheenjohtajana ja trilateraalikomissiossa.


title: Franck Dumas

text: Franck Dumas (s. 9. tammikuuta 1968 Bayeux) on ranskalainen jalkapallovalmentaja ja entinen pelaaja. Syyskuusta 2014 lähtien hän on toiminut marokkolaisseura Maghreb Fès'n päävalmentajana.


title: Franck Dumas

text: Dumas aloitti uransa SM Caenissa 1988 debytoiden AS Cannes'ta vastaan pelatussa ottelussa. AS Monacon paidassa Dumas voitti Ranskan mestaruuden 1997.Dumas'n valmennusura on alkanut SM Caenissa keväällä 2005. Yhdessä kokeneen Patrick Parizon'n johdatti Caenin Ligue 1:een kauden 2006–07 päätteeksi. Pääsarjataival kesti Caenin osalta kaksi kautta ja keväällä 2009 seura putosi takaisin Ligue 2:een. Seurajohdon luottamus Dumas'n taitoihin kuitenkin säilyi ja hän jatkaa tehtävässään. Parizon'n paikan apuvalmentajana otti kesällä 2009 Patrice Garande.


title: Franck Dumas

text: Dumas'n luotsaaman Caenin visiitti Ligue 2:ssa jäi lyhyeksi, sillä seura varmisti keväällä 2010 nousunsa takaisin pääsarjaan viisi kierrosta ennen loppua. Caen pelasi loppuun asti tyylikkäästi ja päätti kautensa 1–3 voittoon FC Nantes Atlantiquestä ja pääsi juhlimaan Ligue 2:n voittoa. Dumas'n valmentajauran toinen pääsarjajakso Caenin peräsimessä kesti kaksi kautta. Kausi 2010/11 alkoi loistavasti Caenin kaadettua heti alussa mestaruutta puolustaneen Olympique de Marseillen. Lopulta joukkue hyytyi sijalle 15, mutta säilytti kuitenkin sarjapaikkansa. Kausi 2011/12 oli Caenille vaikeampi ja tiukasta taistelusta huolimatta kohtalona oli putoaminen liigasta pisteen erolla viimeisenä säilyneeseen FC Lorientiin. Kauden jälkeen Dumas jätti tehtävänsä.


title: Franck Dumas

text: Helmikuussa 2013 Dumas'sta tuli Ligue 2:ssa pelaavan AC Arles'n päävalmentaja. Dumas luotsasi seuran kauden päätteeksi sarjassa sijalle 11. Kaudella 2013/14 Arles juuttui sarjan keskikastiin ja sijoittui lopulta kolmanneksitoista. Kauden jälkeen Dumas jätti tehtävänsä päävalmentajana ja siirtyi seuran urheilutoimenjohtajaksi. Syksyllä 2014 Dumas jätti tehtävänsä Arles'ssa.


title: Domingo Nieto

text: Domingo Nieto (1803 – 17. helmikuuta 1844) oli perulainen sotilas ja poliitikko, josta tuli Perun presidentti vuonna 1843.


title: Domingo Nieto

text: Nieto syntyi Limassa. Hän oli Ramón Castillan puolella vallankaappauksessa, jossa syrjäytettiin Manuel Ignacio de Vivanco. Tämän ansiosta hän sai presidentin viran, jossa toimi kuolemaansa asti vuoteen 1844. Castilla seurasi häntä virassa.


title: Inchonin maihinnousu

text: Inchonin maihinnousu oli YK:n ensimmäinen suuri offensiivi Korean sodassa.


title: Inchonin maihinnousu

text: Kun Neuvostoliitto hyväksyi Japanin antautumisen Korean pohjoispuoliskolla 1945, maa jaettiin 38. leveyspiirin mukaan. Siitä tuli kylmän sodan raja: pohjoisessa valtaa pitivät kommunistit ja etelässä amerikkalaiset. Vuoteen 1950 mennessä kommunistit olivat nousseet valtaan myös Kiinassa. Pohjois-Korean kommunistinen hallitus, jota Neuvostoliitto varusti ja koulutti, rohkaistui Kiinan kehityksestä ja hyökkäsi Etelä-Koreaan kesäkuussa 1950. Sen tavoitteena oli yhdistää koko Korean niemimaa.


title: Inchonin maihinnousu

text: Vasta perustettu Yhdistyneet Kansakunnat (YK) vaati kommunistien hyökkäyksen lopettamista. YK:n joukot Yhdysvaltojen tuella lähetettiin auttamaan Etelä-Korean tasavaltaa hyökkäyksen torjumisessa. Kenraali Douglas MacArthur nimitettiin YK:n joukkojen ylipäälliköksi. Alussa ne eivät olleet riittävän vahvoja vastustamaan maahan hyökkääjiä ja joukot työnnettiin Korean eteläisimpään kärkeen Pusanissa.


title: Inchonin maihinnousu

text: Sillä aikaa kun kenraaliluutnantti Walkerin komentama Yhdysvaltain 8. armeija viivytti pohjoiskorealaisia Pusanissa elokuussa 1950, MacArthur suunnitteli seuraavaa iskuaan. YK:n hänelle antamaa tehtävää uhkasi täydellinen tappio ja USA:n armeijaa nöyryytys, sillä koko Korea oli joutumassa kommunisteille. Vain kuukaudessa MacArthur ja hänen esikuntansa laativat maihinnoususuunnitelman, joka kohdistuisi Korean keskiosiin. Maihinnousu tehtäisiin Inchonissa, Soulin eteläpuolelle, ei kovinkaan kauas 38.leveyspiiristä. YK:n joukot voisivat näin päästä Pohjois-Korean joukkojen selustaan katkaisten niiden huoltoreitit. YK:lla ei ollut aikaa laatia suunnitelmaa perusteellisesti ja jotkut olivat sitä mieltä, että Inchonin alue ei olisi suotuisa paikka maihinnousulle ja että siitä tulisi uhkayritys. Silti suunnitelma päätettiin laittaa toteen 15. syyskuuta 1950.


title: Inchonin maihinnousu

text: Harvinaisen korkea vuorovesi kuljetti maihinnousujoukot yli Onchonin petollisten mutarantojen. YK:n lipun alla purjehti 260 aluksen laivasto. Ilmatukea antoivat Vought F4-U Corsairit 214. ja 323. maihinnousujoukoksi oli määrätty 1. merijalkaväkidivisioona, jolla oli runsaasti kokemusta raskaista taisteluista Tyynenmeren sodassa (katso Tarawan taistelu). Inchon oli ensimmäinen suuri amerikkalaisten tekemä maihinnousu sitten Okinawan 1945.


title: Inchonin maihinnousu

text: Merijalkaväki yllätti pohjoiskorealaiset täydellisesti. Ensimmäiseksi amerikkalaiset valtasivat Wolmi-doon saaren, joka vartioi satamaa, samalla vallattiin naapurisaari Sowlmi-don panssarivaunujen avulla. Yli 200 pohjoiskorealaista oli jo silloin joko surmattu tai vangittu, mutta 100 muuta kieltäytyi antautumasta. Heidät suljettiin puskutraktoreilla luoliin, minne he olivat paenneet (Okinawan taistelu). Päähyökkäys rannalle aloitettiin Red Beachilla. Se törmäsi rantavalliin, joka piti ylittää tikapuilla. Vallin takana oli ampumahautoja ja bunkkereita täynnä pohjoiskorealaisia. Kiivassa tulituksessa merijalkaväki kärsi ensimmäiset tappionsa. Selvittyään rantavallista merijalkaväki jatkoi eteenpäin kohti Inchon-Soul-maantietä. Kaiken kaikkiaan merijalkaväki kärsi rantavallilla vähäiset tappiot. Seuraavaan eli 16. päivään mennessä amerikkaliset olivat varmistaneet maihinnousuvyöhykkeensä. Se oli merkittävä voitto MacArthurille- varsinkin, kun hyökkäys oli suunniteltu niin nopeasti- ja maihinnousun myötä tilanne Koreassa muuttui.


title: Inchonin maihinnousu

text: Seuraavien viiden päivän aikana merijalkaväki lähestyi ja saartoi Soulin vallaten samalla Kimpon lentokentän. Corsair-hävittäjät antoivat ilmatukea tuhoten pohjoiskorealaisia T-34-panssarivaunuja napalmilla pakottaen korealaiset perääntymään. Kimpon valtaus esti ilmatuen pohjoiskorealaisille ja amerikkalaiset saattoivat toistuvasti lisätä ilmaiskujaan. Soul oli saarrettu 26. syyskuuta mennessä, jonka jälkeen YK:n joukot vapauttivat sen. Samaan aikaan Inchonin maihinnousun kanssa Yhdysvaltain 8. armeija murtautui ulos saartorenkaasta Pusanista. Kuten oli ennustettu, maihinnousu katkaisi pohjoiskorealaisten huoltolinjat ja he joutuivat vetäytymään. Soulissa noin 125 000 pohjoiskorealaista antautui amerikkalaisille.


title: Inchonin maihinnousu

text: Maihinnousun jälkeen YK:n joukot ylittivät 38. leveyspiirin, miehittivät suuren osan Pohjois-Koreasta, ja saavuttivat Kiinan rajan Jalujoella. Pohjois-Korean pääkaupunki Pjongjang vallattiin 20. lokakuuta. Tämän operaation vauhti ja menestys pelästytti kommunistisen maailman. Erityisesti Kiina ryhtyi hälytysvalmiuteen. Se uhkasi interventiolla, mikäli 38. leveyspiiri ylitettäisiin, ja alkoi koota joukkojaan Mantšuriaan. Kiinalaisten suurhyökkäys kahdella armeijalla, yhteensä yli 300 000 miehellä, alkoi 26. marraskuuta Jalujoen yli. Kiinalaiset työnsivät YK:n joukot pois Pohjois-Koreasta. Kiinalaisten hyökkäys mitätöi Inchonin maihinnousun voiton ja sota jatkui vuoteen 1953.


title: Vesalan koulu (Oulu)

text: Vesalan koulu on Vesalan kaupunginosassa Oulussa sijaitseva vajaan kahdensadan oppilaan (lukuvuosi 2014-2015) peruskoulun 0.—6. luokka-asteiden oppilaitos, joka sijaitsee vuonna 2010 valmistuneessa Vesalan monitoimitalossa (Valpastie 16, 91300 Ylikiiminki).


title: Vesalan koulu (Oulu)

text: Koulun henkilökunnan lukumäärä on 14. Talossa on myös päiväkoti, kaiken kaikkiaan siellä on lähes 240 lasta ja yli 20 työntekijää, samoin kuin kolmannen sektorin toimintaa mukaan lukien nuorisotoimi, seurakunta, 4H-kerho, Oulu-opisto ja paikallinen kyläyhdistys. Koulun rehtori on Olavi Ala-Aho ja vararehtori Perttu Hämäläinen. Heidän lisäkseen koulussa työskentelee seitsemän luokanopettajaa, esikoulunopettaja ja kuusi muuta henkilökunnan jäsentä.


title: Vesalan koulu (Oulu)

text: Koulu perustettiin jo 1920-luvulla ja oli siitä erikoinen, että se toimi aluksi vuorotellen Karahkan koulun kanssa. Vuoden 1931 opetussuunnitelman mukaan koulua pidettiin syyslukukaudella Karahkassa ja kevätlukukaudella Vesalassa.


title: Iris (mytologia)

text: Iris () oli kreikkalaisessa mytologiassa sateenkaarten henkilöitymä ja jumalten viestinviejä. Niin kuin sateenkaari yhdistää maan ja taivaan, Iris yhdistää ihmiset ja jumalat. Hän matkustaa tuulen nopeudella maailman rajalta toiselle ja meren syvyyteen ja alamaailmaan.


title: Iris (mytologia)

text: Iris on Heran, jumalten kuningattaren, henkilökohtainen viestinviejä. Hän on Heran agentti Olympos-vuorelta kuolevaisten maailmaan. Iris kuvataan niin sateenkaarena kuin nuorena neitsyenä siivet olkapäillään.


title: Iris (mytologia)

text: Klassisessa taiteessa Iris-kuvauksiin liittyvät usein siivet, caduceus-sauva ja maljakko, joka kuvastaa kannua tai uurnaa, jossa on Styksin, manalan joen, vettä.


title: Iris (mytologia)

text: Hesiodoksen "Jumalten synnyn" mukaan Iris on Thaumaksen ja meren nymfi Elektran, joka on yksi okeanideista, tytär. Hänen sisariaan ovat harpyijat. Iris on naimisissa Zefyroksen, länsituulen jumalan, kanssa. Heidän poikansa on Pothos.


title: Toimisto

text: Toimisto on huone tai muu alue, jossa ihmiset työskentelevät. Toimisto on arkkitehtuurinen ja suunnitelmallinen ilmiö, joka esiintyy useassa muodossa. Se voi olla pieni työpenkki tai nurkkaus myyntikojun nurkassa tai useita kerroksia käsittävä osio rakennuksessa tai kokonainen rakennuskokonaisuus. Nykyään toimistolla tarkoitetaan tiloja, joissa toimistotyöntekijät työskentelevät.


title: Toimisto

text: Toimiston eri tilankäyttömahdollisuuksia ovat mm. avokonttori, koppikonttori ja monitilatoimisto.


title: John Leguizamo

text: John Leguizamo (s. 22. heinäkuuta 1964) on Emmy-palkinnon voittanut ja Golden Globe -ehdokkuuksia kahminut näyttelijä ja tuottaja. Hän on alkujaan kotoisin Kolumbian pääkaupungista, Bogotásta.


title: John Leguizamo

text: Leguizamo syntyi Kolumbian Bogotássa. Hänen isänsä, "Alberto Leguizamo", oli alun perin [colombian), joka asui Kolumbiassa. Siellä ollessaan hän tapasi tulevan vaimonsa "Luzin". Vuonna 1968 pari muutti lapsineen Yhdysvaltoihin "Jackson Heightsin Queensiin" New York Cityyn. John kävi siellä koulunsa.


title: John Leguizamo

text: Leguizamo kävi "Murry Bergtraum High Schoolin", jossa hän kirjoitti komediamateriaalia, jota hän testasi luokkatovereihinsa, jotka myöhemmin äänestivät hänet "Eniten Puhuvaksi" (Most Talkative) -henkilöksi. Murry Bergtraum High Schoolista valmistumisensa jälkeen Leguizamo meni "New York Universityyn", missä hän otti teatteritunteja.


title: John Leguizamo

text: Leguizamolla oli valmentajanaan Lee Strasberg, jonka kanssa hän ehti tehdä töitä vain yhden päivän ennen Strasbergin menehtymistä. Leguizamo kommentoi asiaa näin: "Minulla on sellainen vaikutus ihmisiin."


title: John Leguizamo

text: Johnin ensiesiintyminen oli vuonna 1984 televisiosarjassa Miami Vice. Seuraavana vuonna hän näytteli pientä osaa elokuvassa "Mixed Blood". Vuonna 1989 Johnilla oli rooli elokuvassa "Casualties of War" ja vuonna 1990 rooli elokuvassa Die Hard 2. Hänen uransa lähti nousukiitoon vuonna 1991 "Hangin' with the Homeboys" -elokuvan jälkeen, jossa Leguizamo näytteli hermostunutta Bronxista tullutta teini-ikäistä Manhattanin kirkkaissa valoissa, joka joutuu kohtaamaan vaikean valinnan; jäädäkö kaupan kassalle töihin vai lähteä luomaan uraa collegeen ja löytää rakastamansa tyttö, joka kuitenkin osoittautuu aivan joksikin muuksi kuin hän oli kuvitellut.


title: John Leguizamo

text: Vuonna 1991 Leguizamo sai oman televisio-ohjelman, "Mambo Mouthin", jossa John näytteli seitsemää eri hahmoa. Ohjelmasta tuli suuri menestys.


title: John Leguizamo

text:
Leguizamo suunnitteli uuden televisiosarjan "House of Bigginin" v. 1995. Ohjelma sai kaksi "Emmy"-ehdokkuutta ja positiivista kritiikkiä. Ohjelma lopetettiin ensimmäisen kauden jälkeen.
Leguizamolla oli kuitenkin vientiä elokuviensa kanssa, hän oli mukana muun muassa "Super Mario Bros." ja "Carlito's Way" -elokuvissa 1993, "Romeo + Juliet" -elokuvassa 1996 ja "Spawn":issa 1997.


title: John Leguizamo

text: Leguizamon yksi merkittävimmistä rooleista oli varmaankin Henri de Toulouse-Lautrecen osa elokuvassa Moulin Rouge! vuonna 2001. Leguizamo on antanut äänensä Ice Age -animaatioelokuvien laiskiaiselle "Sidille".


title: John Leguizamo

text: Leguizamo oli naimisissa "Yelba Osorionin" kanssa kaksi vuotta, mutta pari erosi vuonna 1996. Tällä hetkellä hän on "Justine Maurerin" kanssa. He avioituivat vuonna 2003. Heillä on kaksi lasta, tytär "Allerga Sky" (s. 1999) ja poika "Ryder Lee" (s. 2000). Leguizamo on baseball-fani ja hänen lempijoukkueensa on "New York Mets".


title: Matti Ristinen

text: Matti Juhani Ristinen (s. 7. tammikuuta 1974 Nacka, Ruotsi) on suomalainen näyttelijä. Hän on työskennellyt erinäisissä teattereissa vuodesta 1997. Televisioyleisölle hän on tullut tutuksi muun muassa Lauri "Lasse" Salmena epookkisarjoissa "Kun taivas repeää" ja "Taivas sinivalkoinen" sekä useista sivuosistaan suomalaisissa suosikkisarjoissa. Vuosina 2009–2013 hän esitti pääroolia, Tommi Jussilaa, Yle TV2:n menestyssarjassa "Pirunpelto".


title: Matti Ristinen

text: Matti Ristinen syntyi Nackassa, Tukholman naapurikunnassa, Raimo ja Kaisa Ristisen (omaa sukua Räisänen) perheeseen. Perhe muutti Suomeen Kärsämäelle 1980-luvun vaihteessa. Vuonna 1993 Ristinen valmistui ylioppilaaksi Kärsämäen lukiosta. Hän opiskeli teatteritaidetta Tampereen yliopiston näyttelijäntyön laitoksella neljä vuotta ja valmistui teatteritaiteen maisteriksi vuonna 1997.


title: Matti Ristinen

text: Ammattilaisuransa Ristinen aloitti Turun kaupunginteatterissa, jossa hän työskenteli 1997–2000. Siellä hänen näyttämötaiteellisiin tulkintoihinsa lukeutui muun muassa Tommy Barbanin osa näytelmässä "Yö on hellä" ja D’Artagnan klassikkonäytelmässä "Kolme muskettisoturia". Ristinen kiinnitettiin Helsingin kaupunginteatteriin kaudeksi 2002–2003; siellä hän näytteli teoksissa "Vaahteramäen Eemeli" ja "Housut pois". KokoTeatterissa – jonka perustajajäsen ja nimen keksijä Ristinen on – hän tulkitsi muun muassa Harold Dopsin osan näytelmässä "Todiste" vuonna 2003. Teatteri Imatrassa hän näytteli "Pohjanmaan" Erkki Hakalaa vuonna 2004. Ristinen näytteli vuonna 2012 Jeesusta Porvoon Teatterin pääsiäisajan kärsimysnäytelmässä "Via Crucis – Ristin tie". Ristinen on esittänyt myös monologeja, kuten "Nuoren Wertherin kärsimykset" 1995 ja "Kullervo" 1998.


title: Oho, sanoi Eemeli

text: Oho, sanoi Eemeli on suomalainen elokuva vuodelta 1960. Sen on ohjanut Ville Salminen. Kyseessä on kepeä musiikilla höystetty ilottelu, joka tarjoaa sitä, mitä yleisö siltä odotti. Kriitikoita ei tämäkään elokuva miellyttänyt, arviot olivat tylyt, kuten muillekin Reino Helismaan edustaman junttifarssi-tyylilajin teoksille. Ensi-ilta oli 22. tammikuuta 1960 Rexissä ja Tuulensuussa.


title: Oho, sanoi Eemeli

text: Eemelin elokuvassa esittämä laulu "Oho, sanoi Eemeli" oli aikanaan hyvin suosittu. Helismaan sanoittama kappale on vuonna 1959 julkaistun singlen A-puolella, B-puolella on "Taas Rovaniemen markkinoilla".


title: Oho, sanoi Eemeli

text: Esko Toivonen oli esiintynyt sivuosassa elokuvassa "Yks' tavallinen Virtanen" (1959), ja siitä tuottaja T. J. Särkän mielenkiinto heräsi niin paljon, että Toivonen sai pääosan ja suosion osoittauduttua suureksi, vielä kahdessa muussakin elokuvassa samana vuonna. Elokuvassa on mukana myös Vesa Enne, joka vuonna 1960 oli mukana vielä kolmessa muussakin yhtiön elokuvassa ja levytti ensimmäisen singlensä.


title: Oho, sanoi Eemeli

text: Vaikka yleisö otti elokuvan innokkaasti vastaan, aikalaisarvostelijat suhtautuivat siihen nuivasti. Paula Talaskivi linjaa, että satiirinen pohjaidea on onnistuttu piilottamaan hyvin. Bengt Pihström (Nya Pressen) ei näe mitään humoristista ilmeettömin kasvoin esiintyvässä ja ilmeettömällä äänellä laulavassa Eemelissä: "Omaperäistä komiikkaa? Ehkä." Pohjois-Suomen kriitikoilta tuli sentään joku ymmärtävä sana. Eero Krekelä (Kaleva) kirjoittaa: Eemelin "totinen torvensoittaja -huumori edustaa omintakeista mallia vuosien saatossa kuluneiden farssikoomikkojemme joukossa."


title: Oho, sanoi Eemeli

text: Arviossa todetaan, että komedia on ohjattu vähistä aineksista. Se aloitti sarjan, jossa Eemeli eli koomikko Esko Toivonen heittää suupielestään tolkuttomia huulenpoikasia.


title: Petteri Koponen

text: Petteri Koponen (s. 13. huhtikuuta 1988 Helsinki) on suomalainen koripalloilija. Hän edustaa vuodesta 2018 alkaen saksalaista FC Bayern München -seuraa. Hänen pelioikeutensa NBA:ssa omistaa Dallas Mavericks.


title: Petteri Koponen

text: Vuosina 2004–2008 Koponen pelasi Korisliigassa Espoon Hongassa voittaen kaksi Suomen-mestaruutta. Koponen valittiin ensimmäisellä kierroksella. Vuonna 2008 Koponen siirtyi pelaamaan italialaiseen Virtus Bolognaan ja vuonna 2012 venäläiseen Himkiin, jota hän edusti vuoteen 2016. Suomen koripallomaajoukkueessa Koponen on pelannut vuodesta 2006 lähtien.


title: Petteri Koponen

text: Vuonna 2007 Koponen valittiin Vuoden nuoreksi urheilijaksi, vuosina 2008 ja 2011–2016 Vuoden koripalloilijaksi, maaliskuussa 2013 Euroliigan viikon pelaajaksi ja kaudella 2014–2015 Euroliigan tähdistöviisikkoon sekä VTB-liigan parhaaksi kuudenneksi pelaajaksi.


title: Petteri Koponen

text: Koponen aloitti koripallon pelaamisen Malmin Super-Koriksessa. Hän ei aluksi pitänyt koripallosta, mutta hänen äitinsä pyrki viemään hänet harjoituksiin. Itse asiassa Koponen vihasi koripalloa, koska hänen täytyi olla päivittäin salilla. Lapsena hän halusi tulla jalkapalloilijaksi, mutta tie vei hänet koripalloilijaksi. Koponen oli nuorena jo hyvä pelaaja, muttei mitenkään erinomainen. Hän pelasi Malmin Super-Koriksen paidassa B-junioreihin saakka.


title: Petteri Koponen

text: Koposen ollessa 16-vuotias Hongan silloinen päävalmentaja Mihailo Pavićević kysyi Koposelta, haluaisiko hän tulla pelaamaan Hongan edustusjoukkueeseen. Tuolloin ihmiset pitivät Koposta liian pienikokoisena ja liian nuorena, mutta Koponen suostui silti liittymään Hongan joukkueeseen.


title: Petteri Koponen

text: Koposen kaksi ensimmäistä kautta menivät totutellessa ilmapiiriin. Kaudella 2004–2005 hän pelasi 14 ottelua 1,5 pisteen ja 0,4 syötön ottelukohtaisilla keskiarvoilla. Vastuuta annettiin kuitenkin jo tuolloin, sillä Koponen pistettiin puolustamaan Aleksandar Đorđevićia kansainvälisen cupin ottelussa Scavolini Pesaroa vastaan. Kaudella 2005–2006 Koposen peliaika kasvoi yli 12 minuuttiin ottelua kohden. Hän pelasi 26 ottelua, joissa hän teki 4,8 pistettä ja antoi 0,7 syöttöä ottelua kohden. Honka pääsi kauden päätteeksi pudotuspeleihin, joissa joukkueen voittokulku pysähtui välierissä Lappeenrannan NMKY:n voittaessa otteluparin voitoin 3–1. Pronssiotteluissa Honka voitti Namika Lahden yhteiskorein 201–168. Viimeisessä osaottelussa Koponen oli joukkueensa parhaimpia pistemiehiä ja teki kymmenen pistettä.


title: Petteri Koponen

text: Kesän 2006 aikana Koponen harjoitteli paljon ja nousi ikätovereidensa ohi kehityksessä. Samalla Suomen koripallomaajoukkueen päävalmentaja Henrik Dettmann valitsi hänet maajoukkueeseen, mikä tuli yllätyksenä Koposelle. Kaudeksi 2006–2007 Pavićević päätti olla hankkimatta joukkueeseen amerikkalaista takamiestä, koska hän halusi ottaa riskin ja antaa Koposelle enemmän vastuuta. Kausi sujui Koposen osalta hyvin, ja entinen NBA-pelaaja Jerry West tuli Suomeen katsomaan Koposen peliä. Vaikka Koposen johtama Honka hävisi Westin seuraaman ottelun, West oli tyytyväinen Koposen otteisiin ja kutsui hänet Nike Hoop Summitiin, jossa maailman lupaavimmat nuoret pelaavat Yhdysvaltain alle 19-vuotiaiden maajoukkuetta vastaan. Ottelu järjestettiin huhtikuussa, joten Koponen joutui olemaan poissa osasta Korisliigan otteluista. Muun maailman joukkueen harjoituksissa Koponen vakuutti valmentajan, ja hänet nostettiin otteluun aloittavaksi takamieheksi. Itse ottelussa Koponen pelasi eniten koko joukkueesta ja toimi joukkueen kapteenina yhdessä Omri Casspin kanssa. Yhdysvaltain joukkue voitti ottelun luvuin 100–80 ja Koponen keräsi 31 minuutissa seitsemän pistettä ja antoi kuusi syöttöä.


title: Petteri Koponen

text: Koponen palasi Korisliigaan finaaleihin, joissa Honka oli saanut vastaansa Namika Lahden. Honka voitti loppuottelusarjan suoraan voitoin 3–0 ja pääsi juhlimaan Suomen mestaruutta. Viimeisessä ottelussa Koponen oli joukkueensa parhaimpia pistemiehiä tehtyään 14 pistettä. Pelin odotettiin jo olevan Koposen viimeinen Korisliigassa.


title: Petteri Koponen

text: Koponen vahvisti kesäkuussa 2007 ilmoittautuvansa NBA:n varaustilaisuuteen. Alun perin Koponen sanoi, ettei lähde varaustilaisuuteen, jos häntä ei valita kolmenkymmenen ensimmäisen pelaajan joukossa. Ennen varaustilaisuutta Koponen kävi lukuisten joukkueiden testattavana. Ensimmäisenä pelaajana varattiin Greg Oden, joka siirtyi Portland Trail Blazersin riveihin. Sama joukkue ilmoitti halunsa varata Koponen, mutta ei uskaltanut varata häntä, koska heidän varausvuoronsa olisi ollut vasta 37. Muista joukkueista Boston Celtics oli ilmoittanut halunsa varata Koponen, ja sen vuoro tuli 32:ntena. Tämän takia Portland pyysi Philadelphia 76ersia varaamaan Koposen. Philadelphia tekikin näin ja varasi Koposen 30:ntenä pelaajana. Pian varauksen jälkeen Portland osti Koposen oikeudet. Samalla Koposesta tuli historian ensimmäinen suomalainen ykköskierroksen NBA-varaus.


title: Petteri Koponen

text: ssa Koposen peliaika jäi vähäiseksi Monty Williamsin valmentamassa joukkueessa. Portlandin takamiehinä pelasivat lähinnä Taurean Green ja Sergio Rodríguez, joten Koponen joutui yleensä pelaamaan heittävänä takamiehenä. Kahdessa viimeisessä voittoon päättyneessä ottelussa Koponen pääsi pelaamaan enemmän takamiehenä ja paikallinen mediakin kehui Koposen peliä. Kesäliigan aikana Portlandin valmentaja Nate McMillan kertoi, että he aikovat pitää Koposen Euroopassa vielä yhden kauden ajan.


title: Petteri Koponen

text: Koponen ajatteli siirtyvänsä Eurooppaan kaudeksi 2007–2008, mutta koska hän olisi saattanut jäädä Euroopassa pienemmälle peliajalle, valitsi hän Hongan. Tämä oli myös Portlandin toive. Joulukuussa 2007 Koponen sai aivotärähdyksen ottelussa Team Componentaa vastaan. Aivotärähdys ei kuitenkaan osoittautunut pahaksi, ja Koponen pääsi parin viikon poissaolon jälkeen takaisin kentille. Hän johdatti Hongan pudotuspeleihin oltuaan koko sarjan paras suomalainen korintekijä. Ensimmäisellä pudotuspelikierroksella Honka sai vastaansa Namika Lahden. Ensimmäisten pelien perusteella Lahden päävalmentaja Sami Toiviainen kehui Koposen kehittyneen paljon jopa viimeisten runkosarjapelien jälkeen. Honka voitti otteluparin, ja välierissä vastaan tuli Lappeenrannan NMKY. Koposen oikea sormi murtui välierissä Lappeenrantaa vasteen, mutta sormea ei silti tarvinnut leikata. Sormi tuettiin ja Koponen pääsi pelaamaan viimeiseen loppuottelupeliin, jossa Honka voitti Kouvot lukemin 72–71 ja varmisti Suomen mestaruuden.


title: Petteri Koponen

text: NBA-varauksen myötä Koposelle ja Portlandin muille ykköskierroksen varauksille annettiin runsaasti peliaikaa vuoden 2008 ssa. Otteluja oli kaiken kaikkiaan viisi, ja Koponen johdatti heti ensimmäisessä ottelussa Portlandin 78–73 voittoon Washington Wizardsista. Hän pelasi pelissä yli 29 minuuttia, joiden aikana hän teki 19 pistettä ja antoi kolme syöttöä. Ensimmäisen pelin jälkeen Koposen peli ei sujunut enää yhtä hyvin eivätkä heitotkaan menneet sisään, vaikka Koposen mukaan heitot ovat olleet aina hänen vahvuutensa. Koponen sai otteluissa keskimäärin 31 minuuttia peliaikaa, joiden aikana hän teki 13,2 pistettä ja antoi 3,4 syöttöä.


title: Petteri Koponen

text:
Kaudeksi 2008–2009 Koponen siirtyi Virtus Bolognaan nelivuotisella sopimuksella. Sopimukseen Koponen sai neuvoteltua jokaisen kauden jälkeen sopivan buyout-pykälän. Sopimus oli rahallisesti yhtä suuri kuin mitä Koponen olisi saanut pelatessaan NBA:ssa. Bolognaan siirtyi myös NBA:sta Earl Boykins, joka pelasi joukkueen aloittavana takamiehenä. Joukkueen valmentaja Renato Pasquali näki tilanteen hyvänä, sillä Boykinsin taidoista ja kokemuksesta olisi hyötyä myös Koposelle. Koponen aloitti kauden hyvin tehden kolmetoista pistettä Italian Supercupin loppuottelussa Montepaschi Sienaa vastaan. Varsinaisessa liigadebyytissään Koponen teki viisi pistettä kun Bologna voitti Angelico Biellan luvuin 83–72. Koposen mukaan hän ei saanut alkukauden peleissä paljon vastuuta, mutta kauden mennessä pitemmälle vastuuta tuli. Hän oli Brandon Jenningsin jälkeen liigan nuorin ammattilaispelaaja ja tuli pian tunnetuksi hyvästä puolustustyöskentelystään. EuroChallengen avausottelussa Koponen teki kuudessatoista minuutissa neljä pistettä Base Oostendea vastaan. Parhaan pelinsä eurokentillä hän pelasi tammikuussa Galatasaray Café Crownia vastaan, jolloin hän teki 17 pistettä. Koponen oli joukkueensa tehokkain Bolognan 104–91 voittoon päättyneessä ottelussa. Koponen johdatti joukkueensa aina EuroChallengen loppuotteluun, jossa sillä oli vastassa Cholet Basket. Bolognassa pidetty loppuottelu päättyi lopulta kotijoukkueen 77–75 voittoon, ja Koponen teki neljä pistettä. Samalla Koposesta tuli toinen suomalaispelaaja, joka on voittanut eurocupin. Ainoastaan Hanno Möttölä oli pystynyt tähän ennen häntä. Bolognan loppukausi meni huonosti, sillä se hävisi viimeiset neljä peliään ja putosi runkosarjan toiselta sijalta viidenneksi. Pudotuspeleissä Bologna sai vastaansa runkosarjassa neljänneksi sijoittuneen Benetton Trevison. Ennen pudotuspelien alkua Koponen loukkasi nilkkansa, minkä takia valmentaja ei pitänyt Koposta kentällä yhtä paljon kuin ennen. Vaikka Koponen vakuutti nilkan olevan kunnossa, ei valmentaja päästänyt häntä paljon kentälle. Seuran kausi päättyi pettymykseen, kun se hävisi Italian liigan puolivälierissä Benetton Trevisolle otteluvoitoin 3–2. Viimeisessä ottelussa Koponen heitti kolme pistettä kuudessa minuutissa. Kauden jälkeen seuran omistaja erotti seuran valmentajat ja haukkui Koposen kanssa peliajasta kamppailleen Earl Boykinsin, joka ei ollut vakuuttanut seuran johtoa. Lisäksi seuran presidentti vaati Koposelle lisää peliaikaa ja vastuuta.
Kaudeksi 2009–2010 Bologna pienensi budjettiaan selvästi ja pelaajia joutui lähtemään seurasta. Koponen sanoi, että NBA:n kesäliigaan osallistuminenkaan ei ole täysin poissuljettua. Hän ei kuitenkaan osallistunut kesäliigaan vaan jatkoi pelaamistaan Bolognassa. Uudeksi valmentajaksi hankittiin Lino Lardo, joka suunnitteli Koposelle suurempaa roolia edelliskauteen verrattuna. Aloittavaksi takamieheksi ostettiin Andre Collins, joka kuitenkin loukkaantui kauden alussa ja Koposen vastuu kasvoi. Bologna aloitti kauden voitolla Montegranarosta. Koponen aloitti ottelun kentältä ja teki viisi pistettä 76–68-lukuihin päättyneessä ottelussa. Pelissä Kimmo Muurisen edustamaa Martos Napolia vastaan Koponen heitti kahdeksan pistettä, joka oli hänen siihen astisen uransa piste-ennätys Italian liigassa. Marraskuussa 2009 Virtus Bolognan presidentti kuitenkin sanoi, ettei ollut tyytyväinen Koposen esityksiin. Bolognan presidentti sanoikin, että jollei parempaa tulosta ala näkyä, niin seuraan hankittaisiin yhdysvaltalainen takamies. Myöhemmin seuran presidentti puhui Koposen kanssa ja rohkaisi Koposta olemaan itsekkäämpi hyökkäyksessä. Marraskuun lopulla Koponen teki uuden piste-ennätyksensä voittoon päättyneessä ottelussa sarjajohtaja Air Avellinoa vastaan. Hän pelasi 32 minuuttia, joiden aikana syntyi kahdeksantoista pistettä sekä kaksi syöttöä. Voiton ansiosta Bologna nousi jo runkosarjan kolmanneksi. Joulukuun alussa Koponen paransi taas piste-ennätystään ottelussa Carife Ferraraa vastaan. 90–73-voittoon päättyneessä ottelussa Koponen oli yhdessä David Mossin kanssa Bolognan paras pistemies tehtyään 24 pistettä. Helmikuussa Bologna pääsi Italian cupin loppuotteluun, jonka joukkue hävisi Montepaschi Sienalle lukemin 83–75. Koponen oli ottelussa joukkueensa paras pistemies yhdeksällätoista pisteellään. Huhtikuun lopulla Koposella havaittiin jalkapöydän rasitusmurtuma, jonka takia hän joutui lepäämään kolme kuukautta. Tämän takia Koponen ei voinut osallistua Bolognan pudotuspeliotteluihin.


title: Petteri Koponen

text: Koponen palasi kentille lokakuussa 2010 supercupin loppuottelussa. Hän teki ottelussa yksitoista pistettä Sienaa vastaan. Kauden sarja-avauksessa Cantùa vastaan Koponen pelasi vain vähän, koska toipui vielä loukkaantumisesta. Hän tekikin vain kolme pistettä, mutta heitti voittokorin. Joulukuun lopulla Koponen paransi piste-ennätystään 36:een pisteeseen kun Bologna voitti Vanoli Cremanon kolmen jatkoajan jälkeen. Maaliskuussa 2011 Koponen ilmoitti, että kausi on todennäköisesti hänen viimeisensä Bolognassa. Hän sanoi myös, että Euroliigassa pelannut Unicaja Málaga olisi yrittänyt ostaa hänet joukkueeseen kesken kauden. Lisäksi toinen Euroliiga-seura olisi halunnut ostaa Koposen. Bologna eteni pudotuspeleihin, joissa se sai vastaan Montepaschi Sienan. Bologna hävisi ottelusarjan voitoin 3–1. Kesäkuussa 2011 Koponen ilmoitti mediassa olevansa tyytymätön Portlandiin, sillä seura piti hänen pelioikeuksistaan kiinni, muttei tehnyt kuitenkaan sopimusta. Yli viikko tämän jälkeen Portland kauppasi Koposen pelioikeudet Dallas Mavericksille yhteydessä. Samassa kaupassa Dallasiin siirtyi myös Portlandin Rudy Fernández.


title: Petteri Koponen

text: Toukokuussa 2012 Koponen siirtyi kolmen vuoden sopimuksella venäläiseen Himkiin. Joukkue oli varmistanut kaudeksi 2012–2013 pelipaikan myös Euroliigaan. Sopimukseen sisältyi myös mahdollisuus siirtyä NBA:han jokaisen pelikauden jälkeen. Koponen valittiin maaliskuussa 2013 Euroliigan viikon pelaajaksi, kun hän teki 23 pistettä ja antoi seitsemän syöttöä Fenerbahçea vastaan. Hän sai kunnianosoituksen historian kolmentena suomalaispelaajana Hanno Möttölän ja Teemu Rannikon jälkeen.


title: Petteri Koponen

text: Himki pelasi kauden 2013–2014 Eurocupissa, jossa Koponen pelasi pisteiden valossa parhaan pelissä kolmannella kierroksella Hapoel Jerusalemia vastaan ja teki 20 pistettä. Joukkue eteni neljännesvälieriin, joissa se hävisi kuitenkin Valencialle. VTB-liigassa Himki voitti kaikki runkosarjan ottelunsa ja Koposen mukaan hänen vastuunsa joukkueessa oli kasvanut merkittävästi. Pudotuspeleissä Himki kuitenkin hävisi jo ensimmäisellä kierroksella Nižni Novgorodille.


title: Petteri Koponen

text: Kaudella 2014–2015 Himki osallistui Eurocupiin, jossa Koponen pelasi pisteiden valossa kauden parhaat ottelunsa Zenitiä sekä Limogesia vastaan ja teki 24 pistettä molemmissa otteluissa. Seura eteni Eurocupin loppuotteluun, jossa se voitti Gran Canarian. Ratkaisevassa loppuottelussa Koponen teki 13 pistettä. Kauden päätteeksi hänet valittiin ensimmäisenä suomalaisena Eurocupin tähdistöjoukkueeseen. Himki selviytyi myös VTB-liigan loppuotteluihin, mutta hävisi suoraan Moskovan TsSKA:lle. Koponen kärsi loppuotteluiden aikana nivusvammasta, kun hän oli törmännyt välierissä omaan pelaajaansa. VTB-liigassa hänet valittiin kauden päätteeksi kuitenkin sarjan parhaaksi kuudenneksi pelaajaksi.


title: Petteri Koponen

text: Kaudella 2015–2016 Himki eteni Euroliigassa kuudentoista parhaan joukkoon. Pisteiden valossa kauden parhaan pelinsä Koponen pelasi Olympiakosia vastaan ja teki 21 pistettä. VTB-liigassa hän teki keskimäärin 11,4 pistettä ottelua kohden, mutta joukkueen kausi päättyi välierissä, kun Himki hävisi TsSKA Moskovalle otteluvoitoin 3–0.


title: Petteri Koponen

text: Elokuussa 2016 espanjalainen eurooppalaisiin huippujoukkueisiin lukeutunut FC Barcelona osti Koposen Himkiltä 2+1-vuotisella sopimuksella. Pisteiden valossa Koponen pelasi ensimmäisellä Barcelona-kaudellaan siihenastisen uransa parhaan kauden Euroliigassa ja teki 10,1 pistettä ottelua kohden. Pisteiden valossa kauden parhaan pelinsä hän pelasi kierroksella kahdeksantoista Anadolu Efesiä vastaan ja teki 20 pistettä. Joukkue ei kuitenkaan edennyt runkosarjaa pidemmälle. Kotimaan sarjassa Barcelona eteni puolivälieriin, joissa se hävisi Valencialle.


title: Petteri Koponen

text: Kauden 2017–2018 alkua Koposta vaivasti olkapäävamma, eikä pelillistä vastuuta tullut tarpeeksi. Kesken kauden joukkue vaihtoi valmentajaksi Svetislav Pešićin, jolloin hänen pelivastuunsa kasvoi. Erityisen hyvin Koponen onnistui kolmen pisteen heitoissa, joissa hänen onnistumisprosenttinsa 51,1 oli koko sarjan neljänneksi korkein. Euroliigassa FC Barcelona ei päässyt pudotuspeleihin, vaan sijoittui vasta kolmanneksitoista. Kotimaassa seura voitti kuitenkin cup-mestaruuden, mutta jäi välieriin.


title: Petteri Koponen

text: Kesäkuussa 2018 FC Barcelona ilmoitti, ettei se käytä optiovuottaan ja jätti sopimuksen uusimatta.


title: Petteri Koponen

text: Heinäkuussa 2018 uutisoitiin Koposen tehneen saksalaisen FC Bayern Münchenin kanssa kolmivuotisen sopimuksen.


title: Petteri Koponen

text: Suomen koripallomaajoukkueen valmentaja Henrik Dettmann nosti Koposen maajoukkueeseen kesällä 2006. Koponen pelasi maajoukkueessa aluksi Petri Virtasen ja Teemu Rannikon takana. Rannikon loukkaantuessa vuonna 2007 Koponen joutui olemaan Suomen ykköstakamies vuoden 2009 EM-karsinnoissa. Hän suoriutui peleistä hyvin, vaikka Koposen omasta mielestä ottelu Bulgariaa vastaan oli huono. Koponen teki EM-karsinnoissa keskimäärin 13,8 pistettä ja antoi 2,7 syöttöä ottelua kohden. Viimeisessä ottelussa Italiaa vastaan Koponen teki 26 pistettä, mikä sivusi hänen entistä maajoukkueen piste-ennätystään.


title: Petteri Koponen

text: Vuoden 2013 EM-kilpailuissa Koponen voitti turnauksen riistokuninkuuden ja sijoittui korisyttötilastossa toiseksi.


title: Petteri Koponen

text: Koponen pelasi Suomen joukkueessa merkittävässä roolissa vuoden 2014 MM-kisoissa. Hän oli kisojen paras koriin johtaneiden syöttöjen antaja.


title: Petteri Koponen

text: Suomen maajoukkueen päävalmentaja Henrik Dettmannin mukaan Koponen pelaa yleensä pelinrakentajana, mutta hän pystyy pelaamaan myös heittävänä takamiehenä. Tosin pelatessaan heittävänä takamiehenä Koposelle tulee ongelmia, koska hän on tottunut olemaan enemmän pallon kanssa. Italiassa Koponen tuli tunnetuksi hyvästä puolustustyöskentelystään sekä energisyydestään, jonka hän toi kentälle tullessaan mukanaan. Koposelle tämä tuli yllätyksenä, sillä Suomessa häntä on yritetty saada puolustamaan enemmän. Lisäksi Koposelle on sanottu, että hänen pitäisi heittää enemmän, koska hän on hyvä heittäjä.


title: Petteri Koponen

text: Koposen äiti Sonja Koponen on entinen koripallon SM-sarjan pelaaja. Hän pelasi kolme kautta Helsingin Jyryssä 1970–1980-luvuilla.


title: Petteri Koponen

text: Koponen valmistui Mäkelänrinteen urheilulukiosta 19-vuotiaana. Hän suoritti varusmiespalveluksensa Urheilukoulussa vuonna 2008. Koponen tietää oikean isänsä ainoastaan etunimeltä eikä pidä häneen yhteyttä. Koposen ja tämän elämänkumppani Linda Hatakka saivat lapsen toukokuussa 2015. Koponen loukkaantui Barcelonassa 19. syyskuuta 2016 tapahtuneessa auto-onnettomuudessa.


title: Petteri Koponen

text: Virtus Bologna


title: Vakuutusyhtiö

text: Vakuutusyhtiö on vakuutuksia myöntävä liikeyritys.


title: Vakuutusyhtiö

text: Suomessa toimivia vakuutusyhtiöitä säätelee toisaalta Suomen vakuutusyhtiölaki ja toisaalta EU:n vakuutusyhtiöitä koskevat direktiivit.


title: Vakuutusyhtiö

text: Vakuutusyhtiö voi olla joko vakuutusosakeyhtiö tai keskinäinen vakuutusyhtiö. Niiden suurin ero on omistajien määräysvallan käyttämisessä. Osakeyhtiöissä omistajina ovat osakkeenomistajat, kun taas keskinäisissä yhtiöissä omistajina ovat vakuutuksenottajat.


title: Vakuutusyhtiö

text: Keskinäisen vakuutusyhtiön nimessä on oltava sanat "keskinäinen", "vakuutus" ja "yhtiö". Julkisen keskinäisen vakuutusyhtiön nimessä on lisäksi oltava sana "julkinen" tai lyhenne "jy", joka vastaa sanoja "julkinen yhtiö".


title: Vakuutusyhtiö

text: Yksityisen vakuutusosakeyhtiön nimessä on oltava sanat "vakuutus" ja "osakeyhtiö" tai sitä vastaava lyhenne "oy". Julkisen vakuutusosakeyhtiön nimessä on oltava lisäksi sana "julkinen" tai lyhenne "oyj", joka vastaa sanoja "julkinen osakeyhtiö".


title: Vakuutusyhtiö

text: Vakuutusyhtiöiden perustamisesta, järjestysmuodosta, toiminnan peruslinjoista, vakuutettujen etujen turvaamisesta ja muista vastaavista seikoista on säädetty vakuutusyhtiölaissa. Myös osakeyhtiölain säännökset koskevat vakuutusyhtiötä, ellei vakuutusyhtiölaissa ole toisin säädetty.


title: Vakuutusyhtiö

text: Suomen lakisääteistä työeläkevakuutustoimintaa harjoittavia yhtiöt on katsottu siinä määrin muista vakuutusyhtiöistä poikkeaviksi yhtiöiksi, että niitä varten on säädetty oma laki, "Laki työeläkevakuutusyhtiöistä". Erityispiirteet perustuvat siihen, että yhtiöillä on sijoitustoimintaa lukuun ottamatta vain vähän liikeyrityksille ominaisia piirteitä. Työeläkevakuutusyhtiöiden tehtävänä on hankkia hallittavina oleville työeläkevaroille mahdollisimman hyvä, vakaa ja pitkäaikainen tuotto. Erityislainsäädännöllä halutaan myös varmistaa työeläkevakuutusyhtiöiden itsenäisyys suhteessa samaan yhtiöryhmään kuuluviin muihin vakuutusyhtiöihin.


title: Vakuutusyhtiö

text: EU:n vahinko- ja henkivakuutusta koskevien direktiivien keskeisiä periaatteita ovatMaaliskuussa 2004 Suomessa oli toimilupa 46 suomalaisella vakuutusyhtiöllä. Niistä keskinäisiä yhtiöitä oli 20 ja osakeyhtiöitä 26.


title: USCENTCOM

text: United States Central Command (USCENTCOM) on Yhdysvaltain asevoimien sotatoimialueen päämaja (COCOM; Unified Combatant Command), joka vastaa toiminnoista Lähi-idässä, pois lukien Israel, Itä-Afrikassa ja Keski-Aasiassa puolustusministerin alaisuudessa. Se on perustettu 1983.


title: USCENTCOM

text: USCENTCOM on vastuussa joukoista Persialahdella, Irakin ja Afganistanin sodista. Pääosa sen joukoista on sijoitettu Irakiin ja Afganistaniin ja sillä on tukikohtia Kuwaitissa, Bahrainissa, Qatarissa, Arabiemiraateissa, Omanissa, Pakistanissa, Djiboutissa ja Keski-Aasiassa. USCENTCOMin joukkoja on ollut aiemmin sijoitettuina myös Israeliin, Jordaniaan ja Saudi-Arabiaan.


title: USCENTCOM

text: USCENTCOM perustettiin 1980 Iranin panttivankikriisin ja Neuvostoliiton Afganistanin miehityksen jälkeen maaliskuussa 1980 nimellä Rapid Deployment Joint Task Force (RDJTF). Reaganin aikana siitä tehtiin pysyvä päämaja tammikuussa 1983.


title: USCENTCOM

text: USCENTCOMin päämaja on MacDillin lentotukikohdassa Tampassa Floridassa, tosin etulinja päämaja on Camp al-Sayliyah Qatarissa.


title: USCENTCOM

text: USCENTCOMin alaisuudessa ei ole joukkoja vaan viisi eri aselajien päämajaa:


title: USCENTCOM

text: Sen alaisuudessa on myös monen aselajin päämajoja eri tehtävissä eri alueilla:


title: Optinen litografia

text:
Optinen litografia on puolijohdeteollisuudessa käytetty menetelmä mikropiirien valmistuksessa, jossa siirretään valokuvamaskin johdinkuvio substraatin, esimerkiksi piikiekon, pinnalle. Optinen litografiamenetelmä sekä sisältää samankaltaisuuksia normaalin taidepainatuksessa käytetyn litografiamenetelmän kanssa että käyttää joitakin samoja periaatteita kuin normaali valokuvan kehitysprosessi.
Optinen litografia sisältää yhdistelmän:


title: Optinen litografia

text: Litografian jälkeen kiekko jatkoprosessoidaan, jolloin vaihtoehtoja ovat mm.Litografiatyövaihe piikiekolle alkaa levittämällä valoresistikerros (tavallisesti paksuudeltaan mikrometri(e)n luokkaa). Spinnauksen jälkeen esipaisto poistaa liuottimen. Sitten läpinäkyvä valomaskiksi (engl. photomask) kutsuttu levy, jolle on kuvioitu läpinäkymättömiä alueita, laitetaan valolähteen ja piikiekon väliin. Valo tulee elohopealampusta, kulkee maskin läpi ja valottaa halutut alueet UV-valolla. Negatiivinen valoresisti kovettuu altistuessaan UV-valolle, positiivinen resisti taas muuttuu helpommin liukenevaksi valottuessaan. Tämän jälkeen valoresisti kehitetään, ja valottuneet ja valolta suojatut alueet syöpyvät eri nopeuksilla, mahdollistaen kuviot vain halutuille alueille. Jälkipaiston jälkeen resistiä voidaan käyttää suojamaskina monille työvaiheille, joista tyypillinen on johdinmateriaalin syövyttäminen. Etsauksen jälkeen poistetaan valoresisti, jolloin substraatiille jää valomaskin mukainen johdinkuvio.


title: Optinen litografia

text: Litografian etuna on, että sillä voidaan luoda kuvio koko kiekolle yhdellä kertaa. Ongelmana optisessa litografiassa on, että sillä on vaikea luoda kolmiulotteisia muotoja. Litografia tehdään puhdastilassa, jossa lämpötilan ja kosteuden vaihtelut on eliminoitu prosessin toistettavuuden parantamiseksi. Mitä pienempiä viivoja valmistetaan, sitä suurempi on puhdastilalta vaadittava partikkelipuhtaus.


title: Optinen litografia

text: Täydellisen integroidun piirin, esimerkiksi CMOS, valmistuksessa piikiekko saattaa käydä litografiavaiheen läpi jopa 35 kertaa (prosessorit tai RF-IC-piirit). TFT-ohutkalvotransistorissa tehdään normaalisti paljon vähemmän litografiavaiheita. Mikrosysteemien valmistuksessa litografiavaiheita on tyypillisesti 5-10.


title: Optinen litografia

text: Hyvin ohuiden viivojen optista projektointimahdollisuutta rajoittaa käytetyn valon aallonpituus sekä pienentävien linssien riittämätön valontaittokyky. Nykyisin käytössä olevilla optisilla litografiatyökaluilla käyttämällä syvää ultraviolettivaloa (DUV, deep ultraviolet) aallonpituuksilla 248:sta 193:een nanometriin päästään 50 nm viivanpaksuuteen. Optista litografiaa voidaan kehittää vieläkin ohuempaan viivanpaksuuteen 193 nm aallonpituudella ja käyttämällä nesteupotustekniikkaa eli immersiolitografiaa. Tässä tekniikassa kiekon ja linssien välissä käytetään puhdasta deionisoitua vettä, jolloin taitekerroin on suurempi kuin normaalissa ilmakerroksessa linssien ja kiekon välissä. Vielä pienempään viivanleveyteen voidaan päästä röntgensäteiden avulla.


title: Optinen litografia

text: Optisessa litografiassa kohteen pinnassa oleva noin yhden mikrometrin paksuinen resistikerros valotetaan maskin läpi UV-valolla. Riippuen maskin etäisyydestä resististä puhutaan joko kontakti-, lähi- (proximity) tai projektiovalotuksesta. Kontaktivalotus on lähivalotuksen ääritapaus, jossa maski painetaan kiinni resistiin valotuksen ajaksi. Lähivalotuksessa maski on korkeintaan joidenkin kymmenien mikrometrien päässä resististä ja maskin kuviot siirretään 1:1-suhteessa kohteeseen. Etuna projektiovalotukseen nähden on yksinkertaisempi optiikka, mutta maskin teko on hankalampaa. Projektiovalotuksessa maskin kuviot ovat noin neljä kertaa suurempia kuin resistille syntyvä lopullinen kuvio. Pinnan, jolle resisti levitetään, tulee olla tasainen tai muutoin valotus epäonnistuu resistin paksuusvaihtelujen takia.


title: Optinen litografia

text: Maskit tehdään useimmiten kvartsista. Valmiin levyn toiselle puolelle kasvatetaan muutaman kymmenen nanometrin paksuinen metallikalvo (kromia), johon haluttu kuvio kirjoitetaan elektronisuihkulitografialla. Muovikalvoille tulostetut maskit tulevat kyseeseen yli viiden mikrometrin viivanleveyksillä. Käytettävän UV-valon aallonpituus on teollisuuden huippulaitteissa yleensä 193 nm, mutta useimmissa laitteissa aallonpituus on joko 365 nm tai 436 nm.


title: Optinen litografia

text: Optinen litografia soveltuu hyvin massatuotantoon, sillä valotusajat ovat minuutin luokkaa ja kaikki maskin kuviot siirtyvät kerralla. Valotettu resisti kehitetään kemikaaleilla, jotka resistityypistä riippuen liuottavat valotetun (positiivinen) tai valottamattoman (negatiivinen) alueen. Prosessin vaatimien maskien hinta kasvaa eksponentiaalisesti viivanleveyden kavetessa. Koska prosessi vaatii maskin käyttöä ja pienen viivanleveyden laitteet ovat erittäin kalliita, optinen litografia sopii huonosti tutkimus- ja tuotekehitystarkoituksiin, jossa täsmälleen samanlaisia rakenteita tehdään vain vähäisiä määriä. Teollisuudessa käytetään tällä hetkellä jopa 22 nm prosessia, ja MIT:n tutkijoiden mukaan optisella litografialla voidaan päästä jopa 12 nanometrin rakenteisiin.


title: Thomas Pynchon

text: Thomas Ruggles Pynchon Jr. (s. 8. toukokuuta 1937 Glen Cove, Long Island, New York, Yhdysvallat) on yhdysvaltalainen kirjailija. Hän kuuluu kirjallisuuden postmodernismin eturiviin John Barthin, Robert Cooverin, William H. Gassin ja Donald Barthelmen ohella.


title: Thomas Pynchon

text: Pynchon aloitti insinöörinopinnot Cornellin yliopistossa, mutta jätti opinnot kesken liittyäkseen Yhdysvaltain laivastoon. Parin vuoden kuluttua hän palasi Cornelliin, vaihtoi alaa ja suoritti kirjallisuuden loppututkinnon. Hän työskenteli myös salaisessa tehtävässä Boeingin lentokonetehtaassa.


title: Thomas Pynchon

text: Pynchronin suppeaan tuotantoon sisältyy yksi novellikokoelma ja kahdeksan romaania. Hän kirjoitti ensimmäisen romaaninsa "V." vuonna 1963. Sen jälkeen hän katosi julkisuudesta eikä ole antanut haastatteluja. Julkisuuden välttelyn vuoksi hänestä tiedetään hyvin vähän. Hän on kuitenkin näyttäytynyt Simpsonit-piirrossarjassa paperipussi päässä. Oppilastiedot hänen käymästään korkeakoulusta puuttuvat ja hänen laivastopalvelunsa aikainen arkisto on tuhoutunut tulipalossa.


title: Thomas Pynchon

text: Pynchonin esikoisromaani "V." sai William Faulkner Foundation -esikoisromaanipalkinnon vuonna 1963. Pynchonilta on suomennettu Richard and Hilda Rosenthal Foundation -palkinnon saanut "Huuto 49" (1966) sekä "Painovoiman sateenkaari" (1973), jota pidetään hänen pääteoksenaan (1973) ja johon hänen kulttimaineensa perustuu.


title: Thomas Pynchon

text: Neljäs romaani "Vineland" ilmestyi 1990. Pynchon on julkaissut myös novellikokoelman "Slow Learner" (1984). "Mason & Dixon" -romaanissa (1997) seurataan 1700-luvulla eläneiden maanmittaajien Charles Masonin ja Jeremiah Dixonin toimintaa Uudessa maailmassa. "Against the Day" (2006) kertoo tapahtumista vuonna 1893 pidetystä Columbian maailmannäyttelystä ensimmäiseen maailmansotaan asti.


title: Thomas Pynchon

text: Pynchonilla on hyvin tiivis harrastajayhteisö, johon kuuluvat ovat kiinnostuneita Pynchonista monenlaisista näkökulmista: joku kerää Pynchonia koskevia detaljeja, joku kuvittaa, säveltää tai kirjoittaa romaaneja. Pynchon on myös opinnäytteiden tutkimuksen kestoaihe. Tutkija Tiina Käkelä-Puumalan mukaan ne jotka eivät tunne Pynchonia, pitävät heitä helposti friikkeinä. Tutkimuksen kohteena on erityisesti Pynchonin varhaistuotanto, sillä kuten Käkelä-Puumala kirjoittaa, ""Painovoiman sateenkaaren" jälkeen Pynchon ei ole kirjoittanut enää vastaavaa romaania".


title: USEUCOM

text: United States European Command (USEUCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command), joka vastaa toiminnoista Euroopassa ja Turkissa, entisen Neuvostoliiton alueella, pl. viisi Keski-Aasian tasavaltaa, ja Afrikassa lukuun ottamatta Itä-Afrikkaa. Sen päämaja on Stuttgartissa. USEUCOM on perustettu 1. elokuuta 1952.


title: USEUCOM

text: USEUCOM oli Euroopan joukkojen komennossa kylmän sodan aikana ja Kosovon sodan aikana. Se vastasi myös Turkin Incirlikin lentotukikohdan operaatioista Persianlahden sodan aikana ja Irakin lentokieltoalueen valvonnasta. USEUCOMin komentaja on myös NATOn joukkojen ylin komentaja (SACEUR).


title: USEUCOM

text: Sen alaisuuteen kuuluvat:


title: USEUCOM

text: USEUCOMin pääasialliset joukot ovat Yhdysvaltain 7. armeija, 6. laivasto ja 3. ilmavoimat. 7. armeija on sijoitettu Saksaan ja se käsittää yhden armeijakunnan kaksi divisioonaa, kun vielä kylmän sodan aikana siihen kuului kaksi armeijakuntaa ja neljä divisioonaa. 6. laivasto on sijoitettu Välimerelle ja valvoo Gibraltaria ja Suezin kanavaa.


title: USEUCOM

text: HQ Air Command Europe ja 3. ilmavoimat on sijoitettu Ramsteinin lentotukikohtaan ja ne muodostavat United States Air Forces in Europen (USAFE). Italiaan on sijoitettuna 173. maihinlaskuprikaati, joka otti osaa myös vuoden 2003 Irakin valtaukseen. Erikoisjoukkojen Special Operations Command, Europe (SOCEUR) on sijoitettu Stuttgart-Vaihingenin Saksaan.


title: USEUCOM

text: USEUCOMin alaisuuteen ennen kuulunut 16. ilmavoimat lakkautettiin 1. joulukuuta 2006 ja perustettiin uudelleen Turkkiin (nimellä 16th Air Expeditionary Task Force) päätukikohtanaan İzmirin lentotukikohta Turkissa, ja samalla 3. ilmavoimat perustettiin uudelleen Ramsteinissa.


title: USEUCOM

text: Vuoteen 2002 asti komentajan arvonimi oli "Commander in Chief, United States European Command".


title: Arthur Kajanus

text: Otto Arthur August Kajanus (1850 Helsinki – 1904 Turku) oli suomalainen koneinsinööri ja arkkitehti.


title: Arthur Kajanus

text: Kajanus opiskeli Helsingin teknillisessä reaalikoulussa vuosina 1864–1865 mutta keskeytti opinnot. Hän jatkoi opintojaan myöhemmin Hannoverissa ja valmistui sieltä koneinsinööriksi vuonna 1874. Kajanus palasi Suomeen. Hän hakeutui Ouluun, jossa oli vuosina 1881–1883 töissä Uleåborgs Mekaniska Werkstads AB:ssa, jossa valmistettiin hinaajia ja muita pienempiä aluksia sekä höyrykoneita ja -kattiloita.


title: Arthur Kajanus

text: Vuonna 1883 Kajanus muutti Turkuun, jossa hän toimi ensin sekä kaupungininsinöörinä että kaupunginarkkitehtina, kunnes vuodesta 1887 alkaen pelkästään kaupunginarkkitehtina kuolemaansa asti.Kaupunginarkkitehtina Kajanus suunnitteli Turkuun lukuisia taloja, esimerkiksi Port Arthurin alueelle 17 taloa, jotka osaltaan luovat vanhan kaupunginosan yhtenäisen ulkoasun.


title: Giovanni Antonio Scopoli

text: Giovanni Antonio Scopoli, latinaksi Johannes Antonius Scopoli, (3. kesäkuuta 1723, Cavalese Val di Fiemme–8. toukokuuta 1788, Pavia) oli italialais-itävaltalainen lääkäri ja luonnontieteilijä.


title: Giovanni Antonio Scopoli

text: Giovannin isä oli lakimies. Lääketieteen oppiarvon Giovanni suoritti Innsbruckin yliopistossa, ja hoiti praktiikkaa Cavalesessa ja Venetsiassa. Hän kulutti paljon aikaa keräämällä kasveja ja hyönteisiä Alpeilla. Hän vietti 2 vuotta Seckanin herttuan yksityissihteerinä, kunnes sai lääkärin viran elohopeakaivoksilta Idrijasta, läntisessä Sloveniassa. Täällä hän vietti seuraavat 16 vuotta. 1761 hän julkaisi tutkimuksen "De Hydroargyro Idriensi Tentamina", jossa käsitteli elohopeamyrkytysoireiden esiintymistä kaivosmiehissä.


title: Giovanni Antonio Scopoli

text: Idrijassa Scopoli tutki paikallista luontoa, julkaisten 1760 "Flora Carniolica" tutkielman ja laajan tutkimuksen hyönteisistä. 1769–72 hän julkaisi "Anni-Historico Naturales" tutkimuksen, jossa kuvaili uusia lintulajeja lukuisista kokoelmista.


title: Giovanni Antonio Scopoli

text: 1769 Scopoli osoitettiin Saksaan Chemnitzin Kaivosakatemian lehtorin virkaan. 1777 hän siirtyi Pavian yliopistoon. Hänen viimeiseksi työkseen jäi "Deliciae Flora et Fauna Insubricae" (1786-88), missä hän esitti tieteelliset nimet Pierre Sonneratin matkoillaan löytämille ja kuvailemille linnuille ja nisäkkäille.


title: Giovanni Antonio Scopoli

text: Scopoli kuvaili tieteelle lukuisia kasveja, hyönteisiä, ja linnuista muun muassa rääkkähaikara, tundrahanhi, pikkuhuitti, pikkutylli, tornipöllö, minervanpöllö, alppirautiainen ja mustapääsirkku ovat hänen nimeämiään.


title: Keskinäinen vakuutusyhtiö

text: Keskinäinen vakuutusyhtiö on vakuutusyhtiö, jossa omistajan valtaa käyttävät vakuutuksenottajat sekä erikseen määrätyn takuupääoman omistajat. Keskinäinen vakuutusyhtiö muistuttaa muodoltaan osuuskuntia. Vakuutusyhtiöiden toinen päämuoto ovat vakuutusosakeyhtiöt, joiden omistajina ovat osakkeenomistajat.


title: Keskinäinen vakuutusyhtiö

text: Keskinäinen vakuutusyhtiö on eräs maailman yleisimmistä vakuutusyhtiömuodoista. Suomessa suurimpia keskinäisiä vakuutusyhtiöitä ovat LähiTapiola, Fennia, Turva, Pohjantähti sekä eläkevakuutusyhtiöt Ilmarinen, Varma ja Etera.


title: Keskinäinen vakuutusyhtiö

text: Keskinäisten yhtiöiden kansainvälisenä yhteistyöjärjestönä toimii AISAM (Association Internationale des Sociétés d’Assurance Mutuelle).


title: Keskinäinen vakuutusyhtiö

text: Keskinäisen vakuutusyhtiön osakkaita ovat vakuutuksenottajat. Heillä on yhtiökokouksessa kullakin yksi ääni, ellei yhtiöjärjestyksessä ole muuta määrätty. Äänioikeus voi yhtiöjärjestyksessä määräytyä myös vakuutusmaksujen määrän mukaisesti.


title: Keskinäinen vakuutusyhtiö

text: Keskinäisellä vakuutusyhtiöllä voi olla myös maksettua omaa pääomaa jota kutsutaan takuupääomaksi. Yhtiökokouksissa näiden takuuosuuksien omistajien äänimäärä on rajoitettu. Suomen vakuutusyhtiölaisäädännössä takuuosuuksien omistajien äänimäärä saa olla korkeintaan yksi kymmenesosa yhtiökokouksessa edustetusta äänimäärästä.


title: Keskinäinen vakuutusyhtiö

text: Keskinäisen vakuutusyhtiön voitonjako tapahtuu antamalla vakuutuksenottajille maksunalennuksia tai –palautuksia taikka maksuttomia lisäetuja.


title: Keskinäinen vakuutusyhtiö

text: Keskinäisen vakuutusyhtiön nimessä on oltava sanat "keskinäinen", "vakuutus" ja "yhtiö". Julkisen keskinäisen vakuutusyhtiön nimessä on lisäksi oltava sana "julkinen" tai lyhenne "jy", joka vastaa sanoja "julkinen yhtiö".


title: Luomiväri

text: Luomiväri on meikkituote, jota käytetään silmäluomilla, silmän ympärillä ja kulmakarvan alla. Luomivärin tarkoituksena on tuoda silmää esiin ja tehdä siitä kauniimpi ja puoleensavetävämpi. Luomiväriä myydään tavallisimmin puuterimaisesta väriaineesta puristettuna kakkuna, mutta sitä on saatavilla myös esimerkiksi nestemäisenä, voidemaisena, vaahtomaisena tai jauhemaisena värinä.


title: Luomiväri

text: Väri laitetaan luomille sormin tai käyttämällä apuna pensseliä tai muuta levitintä. Ennen värin asettamista on mahdollista pohjustaa silmäluomi silmämeikinpohjustusvoiteella, jolloin meikin kestävyys on parempi. Luomivärejä on olemassa kaiken värisiä; suosittuja ovat muun muassa erilaiset sinisen, ruskean, violetin ja vihreän sävyt. Luomivärejä käyttävät ehostuksissaan yleisemmin naiset, mutta joissain kulttuureissa ja yhteyksissä myös miehet voivat käyttää luomiväriä.


title: Messilä

text: Messilä on Hollolassa Messilän kartanon alueella oleva alue, johon kuuluu Kartanonmäki, Hakalaukunmäki ja Tiirismäki. Tiirismäkeä ja sen länsi-, pohjois- ja eteläpuolella olevaa Isoon-Tiilijärveen rajoittuvaa aluetta kutsutaan myös Tiirismaaksi.


title: Messilä

text: Nykyinen Messilä on Salpakankaalta Messilän kartanoon johtavan tien eteläpuoli ja Messilän kartanon lähialue tien pohjoispuolella. Aivan Vesijärven rannassa Rantatien (yhdystie 2956) varrella on Messilänrannaksi kutsuttu vene- ja uimaranta. Messilänranta kuuluu Vesijärven Laasonpohjaan, joka rajoittuu Korpikankareen ja Herralan väliselle alueelle.


title: Messilä

text: Messilänrannassa palvelee kesäisin ja talvisin leirintä-alue Camping Messilä.


title: Messilä

text: Messilässä on hyvät majoitus- ja harrastusmahdollisuudet. Talvella voi lasketella ja hiihtää, kesällä vaeltaa ja pelata golfia. Messilässä on myös hotelli ja mökkejä.


title: Messilä

text: Juhannuksena Messilänrannassa poltetaan juhannuskokko leirintäalueen hiekkarannalla.


title: Ruma Elsa

text: Ruma Elsa on Edvin Laineen ohjaama suomalainen komediaelokuva vuodelta 1949. Käsikirjoitus pohjautuu Ensio Rislakin näytelmään "Ruma Elsa" (1949). Elokuvan ensi-ilta oli 4. helmikuuta 1949 Helsingissä Rexissä ja Tuulensuussa.


title: Ruma Elsa

text: Aikalaisarvioissa elokuva saa vuolaat kiitokset. Juha Nevalaisen mukaan se on niiden vuosien parhaita, ellei paras elokuva. Se on onnistunut siinä missä elokuvat usein epäonnistuvat: näytelmän siirtämisessä elokuvaksi. Se ei ole filmattua teatteria vaan hyödyntää filmillisiä mahdollisuuksia. Tosin lopputuloksessa näkyy hänen mukaansa jälleen suomalaiselle elokuvalle ominainen kiire. Eeva-Kaarina Volasen säteilevä osasuoritus Elsana nostetaan esiin useassa arviossa.


title: Ruma Elsa

text: Myöhemmissä kritiikeissä elokuvaa luonnehditaan piruilevaksi komediaksi, joka kuvastaa hauskasti aikansa sukupuolirooleja. Se on arvion mukaan Laineen onnistuneimpia komedioita.


title: Ruma Elsa

text: Eeva-Kaarina Volasen esittämä Elsa on housuihin pukeutuva poikatyttö, joka kutsuu itseään Santuksi. Hänen käytöksensä ei ole lainkaan sitä, mitä tytöiltä odotetaan elokuvan valmistumisaikana, 1940-luvulla. Pojista hän ei välitä ja väheksyy tyttöjä, jotka jahtaavat poikia. Kun häntä sanotaan rumaksi, hän päättää näyttää ja laittautuu, ja tulosta miehet eivät voi vastustaa.


title: Tikkurilan koulu

text: Tikkurilan koulu (myös nimellä Tikkurilan yhtenäiskoulu) oli Vantaan Tikkurilassa toiminut yhtenäiskoulu. Tikkurilan koulu ehti toimia kansa-, keski- tai peruskouluna yli sata vuotta. Koulun yläaste lakkautettiin lukuvuoden 2005–2006 päättyessä. Ala-asteen rakennus oli tällöin 110-vuotias. Syksyllä 2005 koulua kävi vielä runsas 510 oppilasta.


title: Tikkurilan koulu

text: Koulun lakkauttamisen syynä oli Vantaan kaupungin tiukka talouskuuri ja kouluikäisten lasten ennustettu huomattava väheneminen Tikkurilan alueella. Koulun lakkauttamispäätöstä vastaan järjestettiin tilaisuuksia, joihin myös suuri osa koululaisista osallistui. Tikkurilan koululaiset osoittivat rauhallisesti mieltään myös Vantaan kaupungintalon edustalla, joissa oli mukana koululaisten vanhempia sekä Vantaan kaupungin työntekijöitä. Tikkurilan koulun oppilaat pitivät päivän pituisen koululakkautusta vastustaneen lakon.


title: Tikkurilan koulu

text: Tikkurilan koulu sijaitsi loppuvaiheessa kahdessa paikassa. Ylemmät luokat 7-9 olivat nykyisen Vantaan aikuisopiston rakennuksessa Lummetie 5:ssä. Alaluokkien 1-6 opetus oli järjestetty vanhemmassa koulurakennuksessa Orvokkitiellä.


title: Tikkurilan koulu

text: Sittemmin Orvokkitie 15:n koulurakennukseen on sijoittunut muun muassa Vantaan kuvataidekoulu ja lasten Kulttuurikeskus Orvokki.


title: Pullonavaaja

text:
Pullonavaaja tai korkinavaaja on vipuun perustuva työkalu, jolla voi poistaa metallisen kruunukorkin pullosta. Kevyet taskuun tai avaimenperäksi sopivat pullonavaajat valmistetaan tavallisesti pellistä. Pullonavaaja voidaan myös piilottaa osaksi jotain koriste- tai käyttöesinettä. Korkillisen pullon avaamiseen tarkoitettu työkalu on korkkiruuvi. Kierrekorkin avaamisen voi tehdä ilman työkalua.
Suomalainen pullonavaajia valmistanut yritys oli G. W. Sohlberg.
Pullonavaajia käytetään myös mainoslahjoina.


title: Bantz J. Craddock

text: Kenraali Bantz John Craddock (s. 1950) on Yhdysvaltain Euroopan joukkojen (USEUCOM) ja NATO:n joukkojen komentaja (SACEUR) 7. joulukuuta 2006 lähtien. Tätä ennen hän oli Yhdysvaltain eteläisten joukkojen USSOUTHCOMin komentaja 2004–2006.


title: Bantz J. Craddock

text: Craddock on valmistunut West Virginia Universitysta. Hänen ensimmäinen komennuksensa oli Saksassa 3. panssaridivisioonassa, jonka jälkeen hänet nimitettiin Fort Knoxiin armeijan testiupseeriksi. Hän komensi panssarikomppaniaa Saksassa ja oli panssaripataljoonankomentajana 24. jalkaväkidivisioonassa operaation Desert Shieldissa ja Desert Stormissa. Hän valmistui U.S. Army War Collegesta 1993.


title: Bantz J. Craddock

text:
Työskenneltyään välillä Pentagonissa hänestä tuli elokuussa 1998 1. mekanisoidun jalkaväkidivisioonan (""Big Red One"") varakomentaja. Hän komensi Yhdysvaltain joukkoja Kosovossa operaation alkuvaiheissa. Syyskuussa 2000 hänet nimitettiin 1. mekanisoidun jalkaväkidivisioonan komentaja. Hän oli puolustusministeri Donald Rumsfeldin vanhempana sotilasneuvonantaja elokuusta 2002 heinäkuuhun 2004, jonka jälkeen hänet nimitettiin USSOUTHCOMin komentajaksi. Hänestä tuli Yhdysvaltain Euroopan joukkojen ja NATO:n joukkojen komentaja 7. joulukuuta 2006. Nimitys herätti kritiikkiä, koska USSOUTHCOMin komentajana hän oli vastuussa myös Guantanamo Bayn laivastotukikohdan toiminnasta. Tuolloin Craddock kieltäytyi käynnistämästä tutkimuksia alaistaan vastaan, kun tämän väitettiin sallineen vankien pahoinpitelyn.
Saksalaisen "Der Spiegel" -lehden haltuunsa saaman salaisen asiakirjan mukaan Craddock antoi Afganistanissa tappokäskyn huumeviljelijöistä, jota muut NATO:n komentajat eivät halunneet toteuttaa.


title: Anna Tauriala

text: Anna Tauriala (Anna Tauriala-Tegnér, o.s. Bade, 11. joulukuuta 1941 Helsinki – 6. helmikuuta 2007 Höllviken, Ruotsi) oli suomalainen lastenkirjailija ja kuvittaja. Hän valmistui Taideteollisesta oppilaitoksesta sisustusarkkitehdiksi 1966 ja graafikoksi 1973.


title: Anna Tauriala

text: Anna Taurialan ensimmäisten kirjojen aiheet olivat arkirealistisia. Kansainvälisyyskasvatus, taaperokirjat ja ihmisen suojattomuuden ja haavoittuvuuden ymmärtäminen olivat hänelle tärkeitä aiheita. "Ihminen ja ihmisiä" -kirjan seksuaalikasvatusta ja ihmisen lisääntymistä käsittelevät sivut herättivät pahennusta julkisuudessa, mutta Rudolf Koivu -palkintolautakunta palkitsi kirjan kuvituksen vuonna 1975.


title: Anna Tauriala

text: Myöhemmin Anna Tauriala jätti arkirealismin ja ryhtyi kirjoittamaan satuja.


title: Anna Tauriala

text: Itse kirjoittamiensa kirjojen lisäksi Tauriala kuvitti myös muiden kirjoja, etenkin lasten oppikirjoja. Hänen kirjojaan on julkaistu Suomen lisäksi kymmenessä maassa.


title: Anna Tauriala

text: Tauriala muutti Ruotsiin 1984. Hän keskittyi sen jälkeen enemmän maalaamiseen.


title: José Feliciano

text: José Montserrate Feliciano García (s. 10. syyskuuta 1945) on puertoricolainen laulaja ja kitaristi.


title: José Feliciano

text: Feliciano oli yksi vanhempiensa yhdestätoista lapsesta. Hän on synnynnäisen glaukooman johdosta syntymästään sokea. Feliciano muutti 5-vuotiaana perheensä kanssa synnyinsaareltaan New Yorkin Spanish Harlemiin.


title: José Feliciano

text: Feliciano aloitti ammattiuransa 1960-luvulla. Hän sai tähden Hollywood Walk of Famessa vuonna 1987.


title: José Feliciano

text: Feliciano on julkaissut useita englannin- ja espanjankielisiä musiikkialbumeita. Niistä uusin on vuonna 2017 pianisti Jools Hollandin kanssa äänitetty "As You See Me Now."


title: Decepticon

text: Decepticonit ovat kuvitteellisia muotoaan muuttavia pahoja robotteja Transformers-universumissa. Useimmiten televisiosarjoissa, elokuvissa, sarjakuvissa ja videopeleissä heidän ryhmän johtajana on ollut Megatron. Decepticoneja on kuvailtu valtaa ja erityisesti maailmankaikkeutta tavoitteleviksi roboteiksi, jotka taistelevat oikeudenmukaisuutta tavoittelevia Autobotteja vastaan. Toisin kuin Autoboteilla, Decepticoneja johtaa se joka on kaikista voimakkain olento heidän keskuudessa. Tämä johtaa myös useimmiten ryhmän sisäiseen vallan tavoitteluun, jota ovat tavoitelleet muun muassa Starscream, Ratbat ja Shockwave.


title: Kuuloke

text: Kuuloke on ulkokorvassa tai sen päällä pidettävä pieni kaiutin, jolla kuunnellaan yksityisesti esimerkiksi musiikkia. Kuulokkeet myydään yleensä pareittain, ja niitä käytetään muun muassa erilaisissa kannettavissa musiikkilaitteissa, kotitietokoneissa ja studiotyöskentelyssä mutta myös kuulokojeissa ja puhelimien handsfree-laitteissa.


title: Kuuloke

text: Erilaisia kuulokkeita ovat muun muassa nappikuulokkeet ja suljetut kuulokkeet. Perinteisten kuulokkeiden lisäksi on olemassa langattomia kuulokkeita, joihin lähetetään signaalia analogisesti radioaalloilla tai digitaalisesti Bluetoothin, Wi-Fin tai infrapunan avulla.


title: Kuuloke

text: Kuulokkeiden käyttöönotto ajoittuu puhelimen ja radion alkuaikoihin. Puhelimen kuuloke oli yleinen 1900-luvulla. Herkät kuulokkeet olivat käytännössä ainoa tapa tunnistaa heikoimpia sähköisiä signaaleja, joita alkuaikojen laitteet tuottivat. Radiotyöskentelyssä käytettiin erittäin herkkiä kuulokkeita, joita valmisti esimerkiksi Brandes vuoden 1919 aikoihin.


title: Kuuloke

text: Kuulokkeet ovat tavallisia niin kuluttaja- kuin ammattikäytössä. Kuulokkeet tarjoavat DJ:lle tai äänitarkkailijalle () mahdollisuuden tarkkailla eri äänikanavia erillään toistettavasta lopullisesta äänestä. Radiokanavien studioissa lähetyssuunnittelijat käyttävät kuulokkeita puhuessaan mikrofoniin, jotta taustanauha ei kiertäisi nauhoituksessa ja parantaakseen oman äänensä tarkkailumahdollisuutta. Studionauhoituksissa muusikot ja laulajat käyttävät kuulokkeita taustakanavien tai nauhoituksen kuulemiseksi.


title: Kuuloke

text: Markkinoilla on kaksi yleistä liitinmallia, 6,35 (1/4") mm ja 3,5 mm jakkiliitin. Kotikäyttöön suunnitelluissa kuulokkeissa ja studiokäytössä on usein käytössä vanhemman mallinen 6,35 mm liitin. Sony kehitti vuonna 1979 3,5 mm stereofonisen liitintyypin muokaten vanhan 3.5 mm monoliittimen käytettäväksi yhtiön Walkman-stereosoittimessa. Etuja pienemmässä liittimessä ovat sirous, pienentynyt paino sekä hinta. Se on nykyään suositumpi kannettavien musiikkilaitteiden yleistymisen takia, vaikkakin markkinoilla olevissa kuulokkeissa on usein adapteri, jolla kuulokkeet voidaan liittää vanhempaan 6,35 mm:n liittimiin. Ammattikäytössä tämä malli on edelleen standardi, ja siksi lähes aina ammattikuulokkeiden mukana toimitetaan adapteri 3.5 mm:n liitäntää varten. Nykyisin kuulokkeet liitetään usein tietokoneisiin joko langallisesti USB-liittimellä tai langattomasti Bluetooth-yhteyden kautta.


title: Kuuloke

text: Kuulokkeita voidaan käyttää estämään muita ihmisiä kuulemasta, esim. heidän häiriintymisensä estämiseksi, tai jotta kuuntelijalla olisi paremmat mahdollisuudet kuulla äänitettä. Ne voivat myös tarjota paljon parempaa äänenlaatua, kuin mitä samalla hinnalla tuotetuista kaiuttimista saataisiin aikaiseksi. Tämä voidaan kuulla erityisesti basson, eli matalien taajuuksien alueella, missä kaiuttimet aiheuttavat huoneessa resonanssia, joka muokkaa alkuperäistä toistettavaa taajuusvärähtelyjen spektriä. Hyvät kuulokkeet, jotka sulkevat korvan, voivat toistaa erittäin matalia taajuuksia jopa 20 Hz:n taajuudella. Suljetuissa kuulokkeissa on tekniikkaa, joka vähentää ulkoisten äänilähteiden vaikutusta. Niitä käytetään erityisesti äänityksessä studioilla ja meluisissa ympäristöissä. Videopelejä pelattaessa kuulokkeilla on parempi mahdollisuus käyttää hyväksi kolmiulotteista äänen mallinnusta kuin kaiuttimilla. Pelaajat voivat paremmin huomioida, mistä äänilähde on tulossa (esimerkiksi FPS-peleissä huomioida vastustajan juoksuäänet).


title: Kuuloke

text: Vaikkakin moderneja kuulokkeita käytetään ja myydään yleisesti stereoäänisen signaalin kuunteluun (erityisesti Walkman-radion luonnin jälkeen), ne eivät periaatteellisesti sovellu tähän käyttöön. Tämä johtuu luonnottoman tarkasta äänten jaottelusta kahteen eri kanavaan, jolloin muodostuu vaikutelma että toinen korva on äkillisesti tullut kuuroksi. Tämä johtuu stereoäänten suuremmasta erottelusta eri kanaville, koska ne ovat tarkoitettuja tavallisesti soitettaviksi normaaleille kaiuttimille.


title: Kuuloke

text: Kuulokkeilla voi olla myös ergonomisia etuja, verrattuna tavallisiin toimistojen pöytäkaiuttimiin. Ne säästävät tilaa ja jotkin uudet mallit ovat langattomia. Puhelintyöskentelyssä ne mahdollistavat paremman työskentelyasennon, koska ne eivät vaadi käsien kannattelua. Ammattikäytössä erityisesti editoinnissa ne ovat hyödylliset, koska ne mahdollistavat useamman editoijan työskentelyn samassa huoneessa toista kuuntelijaa häiritsemättä.


title: Kuuloke

text: BBC:n järjestämässä testissä koehenkilöitä pyydettiin säätämään kuulokkeiden ääni normaaliksi ja voimakkaaksi siten että tasot mitattiin ja sama testi tehtiin myös kaiuttimilla kuunnellen. Mielikuva äänenvoimakkuudesta arvioitiin kuulokkeilla aina pienemmäksi mitä voimakkuus todellisuudessa oli. Siksi kuulokkeita paljon käyttävät ovat riskiryhmässä saada kuulovaurio.


title: Murhasta tuli totta (albumi)

text: Murhasta tuli totta on Larharyhmän albumi.


title: Christl Cranz

text: Christl Cranz-Borchers (1. heinäkuuta 1914 Bryssel – 28. syyskuuta 2004 Oberstaufen-Steibis, Saksa) oli saksalainen alppihiihtäjä.


title: Christl Cranz

text: Cranz oli yksi menestyneimmistä alppihiihtäjistä. Hän voitti peräti 12 maailmanmestaruutta vuosien 1934 ja 1939 välisenä aikana sekä olympiakullan alppiyhdistetyssä vuonna 1936. Lisäksi hän saavutti kolme hopeaa MM-kisoissa.


title: USSOUTHCOM

text: United States Southern Command (USSOUTHCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command), joka vastaa toiminnoista Etelä- ja Keski-Amerikassa ja Karibialla, lukuun ottamatta Kuubaa ja Puerto Ricoa, jotka kuuluvat USNORTHCOMin alaisuuteen. Sen päämaja on Miamissa Floridassa. USSOUTHCOM kuuluu Unified Command Systemiin, joka on perustettu 1947, mutta sitä edelsivät Yhdysvaltain ensimmäiset tukikohdat Panamassa 1903.


title: USSOUTHCOM

text: Sillä on toimintoja Fort Samissa Houstonissa Texasissa (US Army South), Davis-Monthanin lentotukikohdassa Tucsonissa Arizonassa (U.S. Air Force South), Key Westissa Floridassa (Joint Interagency Task Force South) ja Joint Task Force Bravo Soto Canossa Hondurasissa. Lisäksi sillä on etulinjan tukikohtia Comalapassa, El Salvadorissa, Mantassa, Ecuadorissa ja Aruballa ja Curaçaossa Alankomaiden Antilleilla sekä Joint Task Force Guantanamo Guantanamo Bayssä Kuubassa, vaikka Kuuba ei kuulukaan sen vastuualueeseen.


title: USSOUTHCOM

text: USSOUTHCOMin päämaja oli monia vuosia Panaman kanavavyöhykkeellä Panamassa kanavan Tyynenmeren puoleisessa päässä, mutta se siirrettiin syyskuussa 1997 Miamiin USSOUTHCOMin toiminta-alueen ulkopuolelle. Yhdysvaltain huumeiden vastaisessa sodassa USSOUTHCOM tukee DEA:ta, oikeusministeriötä ja siirtolaisuus- ja tullivirastoa pysäyttämään huumekauppa toiminta-alueeltaan. Se suorittaa ilma- ja meritarkkailua ja saa prosentin eli noin 17,8 miljardia dollaria (vuonna 2000) liittovaltion huumeiden vastaiseen taisteluun suunnatuista varoista.


title: USSOUTHCOM

text: USSOUTHCOMin komentaja on kenraali Douglas M. Fraser (USAF) kesäkuusta 2009. Hänen edeltäjiään olivat amiraali James G. Stavridis (U.S. Navy) 19. lokakuuta 2006 lähtien ja Bantz J. Craddock (US Army) 2004–2006.


title: USSOUTHCOM

text: USSOUTHCOMin alaisuuteen kuuluvat:


title: Eeva Vuori

text: Eeva Marjatta Vuori (o.s. Jääskeläinen; s. 8. kesäkuuta 1945 Helsinki) on suomalainen juristi, joka oli korkeimman oikeuden jäsen 1. maaliskuuta 2009 asti.


title: Eeva Vuori

text: Vuori valmistui 1972 oikeustieteen lisensiaatiksi Turun yliopiston oikeustieteellisestä tiedekunnasta. Hän toimi Turun yliopiston assistenttina 1967–1974. Tuolloin hän siirtyi Turun hovioikeuden esittelijäksi vuoteen 1982.


title: Eeva Vuori

text: Vuori toimi 1985–1994 Tampereen raastuvanoikeuden oikeusneuvosmiehenä ja käräjätuomarina. Hänet nimitettiin korkeimman oikeuden ylimääräiseksi oikeusneuvokseksi 1995. Vuoresta tuli korkeimman oikeuden vakinainen jäsen 1. maaliskuuta 1996.


title: Eeva Vuori

text: Eeva Vuori joutui julkisen keskustelun kohteeksi, kun häntä vuosina 1996–1997 epäiltiin talokauppaan liittyneestä veronkierrosta.


title: Eeva Vuori

text: Vuori oli yhdessä miehensä Ilkka Vuoren kanssa myynyt kesähuvilan Turun kaupunginjohtajalle Juhani Lepälle. Myöhemmin Vuori oli korkeimman oikeuden jäsenenä epäämässä valitusluvan myöntämistä Lepälle ns. Matintalo-kauppoihin liittyneessä rikosasiassa. Leppä vaati tuomion purkua pitäen Vuorta pimeästä kauppahinnasta johtuen esteellisenä häntä koskevassa asiassa.


title: Eeva Vuori

text: Syyttäjä päätyi olemaan syyttämättä Eeva Vuorta verorikoksesta, koska katsoi, että Vuori ei ollut tietoinen pimeän kauppahinnan maksamisesta. Myöhemmin eduskunnan oikeusasiamies hänelle tehdyn kantelun johdosta päätyi siihen, ettei Vuoren voitu katsoa syyllistyneen virkarikokseen asiassa.


title: Eeva Vuori

text: Tapaus herätti voimakasta lehdistökeskustelua korkeimman oikeuden jäsenten rooleista ja oikeuden menettelytavoista.


title: Kotimaan katsaus (albumi)

text: Kotimaan katsaus on Larharyhmän albumi.


title: Laura Bridgman

text: Laura Dewey Lynn Bridgman (21. joulukuuta 1829 – 24. toukokuuta 1889) oli ensimmäinen tunnettu kuurosokea lapsi Yhdysvalloissa, joka kyseisestä kaksoisaistivammasta huolimatta sai kunnollisen koulutuksen.


title: Laura Bridgman

text: Laura oli baptisti ja maanviljelijä Daniel Brigmanin ja tämän vaimon Harmonyn kolmas tytär. Lauran äiti Harmony oli Cushman Downerin tytär ja Joseph Downerin pojantytär.


title: Laura Bridgman

text: Bridgmanin perhe asui New Hampshiren osavaltiossa. Laura sairastui 2-vuotiaana tulirokkoon. Hänen kaksi isosiskoaan menehtyivät sairauteen; Bridgman jäi eloon, mutta menetti kuulonsa ja näkönsä, ja sairaus tuhosi tilapäisesti myös hänen haju- ja makuaistinsa. Lapsena hän oppi kosketuksen avulla ompelemaan ja kutomaan, mutta hän oli vailla kieltä, jolla kommunikoida.


title: Laura Bridgman

text: Vuonna 1837 James Barrett Dartmouth Collegesta tapasi Lauran ja kertoi hänestä Dr. Musseylle, joka oli lääketieteellisen osaston johtaja. Hän puolestaan kirjoitti Dr. Samuel Gridley Howelle, joka oli Perkins Institution for the Blind-erityiskoulun rehtori. Hän yritti päättäväisesti saada Lauran kouluun ja yrittää kasvattaa hänet. Vanhemmat suostuivat ja Laura lähetettiin oppilaitokseen jo saman vuoden lokakuussa, jolloin hän oli 7-vuotias (koulu oli sama, jossa myös kuurosokea Helen Keller myöhemmin opiskeli). Charles Dickens vieraili koululla vuonna 1842 ja kirjoitti Bridgmanista matkakirjaansa.


title: Laura Bridgman

text: Opintojensa jälkeen Bridgman toimi opettajana. Laura myös ystävystyi Anne Sullivanin, Helen Kellerin tulevan opettajan kanssa.


title: Laura Bridgman

text: Vuonna 1841 Laura alkoi pitää päiväkirjaa, johon hän kokosi päivän työnsä ja ajatuksensa. Hän kirjoitti myös runoja. Tunnetuin niistä on nimeltään "Holy Home" ("Pyhä koti").


title: Laura Bridgman

text: Vuonna 1852 hänet kastettiin Baptistiseurakuntaan.


title: Laura Bridgman

text: Vuonna 1889 Bridgman sairastui ja kuoli 59-vuotiaana. Hänet haudattiin Dana Cemeteryn hautausmaalle Hanoveriin, New Hampsireen.


title: Laura Bridgman

text: Laura Bridgmanin nimi tuli tutuksi esimerkkinä kuurosokean henkilön kasvatuksesta/ koulutuksesta. Helen Kellerin äiti luki Dickensin selvitystä ja oli inspiroitunut hakemaan neuvoa, joka johti hänet palkkaamaan opettajan ja entisen oppilaan samasta koulusta, Anne Sullivanin. Sullivan oppi viittomakielen sormiaakkoset Bridgmanilta ja vei ne mukanaan Helenille, yhdessä Bridgmanin tälle tekemän nuken kanssa.


title: Laura Bridgman

text: 2. http://www.perkins.org/history/people/laura-bridgman


title: Diana Krall

text: Diana Krall (s. 16. marraskuuta 1964, Nanaimo, Brittiläinen Kolumbia, Kanada) on Grammy-palkittu kanadalainen jazzpianisti ja laulaja-lauluntekijä. Hänen ensimmäinen albuminsa "Stepping Out" julkaistiin vuonna 1993. Joulukuussa 2003 Krall meni naimisiin rockmuusikko Elvis Costellon kanssa.


title: Erityistilintarkastus

text: Erityistilintarkastus on epätavallinen toimenpide, joka voidaan määrätä suoritettavaksi julkisyhteisössä, yhtiössä tai yhdistyksessä. Sen edellytyksenä on perusteltu epäily siitä, että yhteisön taloutta ei ole hoidettu lakien tai asetusten mukaisesti. Joissakin tapauksissa erityistilintarkastuksia on määrätty pistokokeen omaisesti suoritettavaksi järjestössä, joka saa julkisyhteisöltä avustusta. Tarkastustoimenpide liittyy usein yhteisön konkurssiin tai yrityssaneeraukseen.


title: Valtio (täsmennyssivu)

text: Valtio voi tarkoittaa ainakin seuraavia asioita:


title: Sumusireeni

text: Sumusireeni on merenkulun turvalaite, jonka sovelluksia käytetään myös yleishälyttiminä. Ennen vuosituhannen vaihdetta sumusireenejä oli erityisen paljon majakoilla ja majakkalaivoilla


title: Sumusireeni

text: Varsinaisesti sumusireeniksi kutsutaan joko käsikäyttöistä kampikoneistolla toimivaa tai erillistä mekaanisella/sähköisellä voimanlähteellä toimivaa laitetta, jossa on yleensä lieriönmuotoiseen runkoon sijoitettu sarja siipipyöriä, jotka pyöriessään suurella nopeudella kehittävät korkean ujeltavan äänen. Laitteeseen liittyy aina kiinteänä osana koosta riippuvainen kaikusuppilo, joka vahvistaa ja kohdistaa äänen.


title: Sumusireeni

text: Harvinaisimpia sumumerkkilaitteita olivat höyryllä toimivat torvimalliset laitteet; niitä käytettiin ensisijaisesti majakkalaivoissa; maakäytössä vastaavia laitteita oli asennettu mm. Hangon Rautatien käyttämiin Baldwin A4 -vetureihin, joita ulkomuotonsa johdosta kutsuttiin Suomessa "Villin Lännen vetureiksi"; näistä vetureista sanottiin, että kun sellainen toitotti höyrysireenillään Riihimäen ratapihalla, ääni kuultiin Hausjärvellä asti.


title: Sumusireeni

text: Myös höyryvihellintä on käytetty jossain määrin sumumerkin antamiseen.


title: Sumusireeni

text: Paineilmalla toimiva "sumutorvi" on puolestaan laite, jonka olennainen osa on ilmavirtauksella eli puhalluksella toimiva torvi; puhalluksen kehittää erillinen ilmanpuristin, ja sitä säädeltiin yleensä mekaanisella kellokoneistolla, joka oli säädetty esimerkiksi antamaan kuuden sekunnin puhallus puolen minuutin välein. Ilmanpuristinta käytti yleensä polttomoottori. Tätä laitteistoa kutsutaan nimellä "tyfooni"; siitä on kehitetty edelleen nykyaikaiset sähkömoottorilla toimivat paineilmatorvet.


title: Sumusireeni

text: Sähköisesti toimivaa sumusireeniä kutsutaan "nautofoniksi"; sen toiminta perustuu määrätyn taajuiseen sähkövirtaan, joka saa erityisrakenteiset metallilevyt värähtelemään tavalla, joka kehittää erittäin voimakkaan ja puhtaan ujeltavan äänen. Laitetta käytetään yhä palo- ja yleishälyttimenä; korkealle talojen katoille sijoitetut, ulkoasultaan sientä muistuttavat yleishälytyssireenit ja paloasemien yhteydessä olevat kiinteät hälytyslaitteet toimivat samalla periaatteella kuin nautofoni; suurin ero tyfooniin verrattuna on se, että kun nautofoni tai vastaava sähkösireeni sammutetaan, sen ääni hiipuu ennen loppumistaan, kun taas tyfoonin ääni katkeaa kuin leikattuna ilmavirran loppuessa.


title: Sumusireeni

text: Majakoiden nautofonit oli kytketty radiomajakkaan: kun radiomajakan lähetys muuttui nopeaksi, alkoi sumusireenin pitkä huuto; näin laivassa voitiin laskea etäisyys majakkaan kun ääni kulkee 300 metriä sekunnissa; siten esim. kuuden sekunnin viive merkitsi 1800 metrin etäisyyttä sireeniin.


title: Sumusireeni

text: Järjestelmä poistui käytöstä yhtaikaa radiomajakoiden kanssa; viimeinen toiminut oli Marhällanin majakka jonka nautofoni oli kytketty yhteen Korsön radiomajakan kanssa.


title: Sumusireeni

text: Ulkomailla sumusireeniä käytetään edelleen; muun muassa Eddystonen majakassa on perinteinen nautofoni.


title: Pyykkinaru

text: Pyykkinaru on naru tai köysi, joka on pingotettu kahden tai useamman pisteen välille maanpinnan tai lattian yläpuolelle puhtaan pyykin kuivumaan ripustamista varten. Ripustamisessa voidaan käyttää apuna pyykkipoikia.


title: Pyykkinaru

text: Pidemmillä pyykkinaruilla voi olla keskellä tuki, jotta naru ei katkeaisi. Pyykkinaru tulisi ripustaa tarpeeksi korkealle, jotta vaatteet eivät likaantuisi osumalla maahan.


title: Pyykkinaru

text: Pyykkinaru voi sijaita myös pyörivässä telineessä, jolloin se vie vähemmän tilaa.


title: Pyykkinaru

text: Yhdysvalloissa pyykkien kuivattamista narulla pidetään sopimattomana. Etenkin alusvaatteiden julkinen esittely on epäsopivaa ja pyykkinarujen näkyminen mielletään alaluokkaiseksi, joten se saattaa alentaa asuinalueen arvostusta ja kiinteistöjen arvoa.


title: The Campfire Headphase

text: The Campfire Headphase on skotlantilaisen Boards of Canada -yhtyeen kolmas studioalbumi, jonka julkaisi Warp Records lokakuussa 2005. Albumia tehtiin yhtyeensä kolme vuotta, ja se sai ristiriitaisen vastaanoton.


title: The Campfire Headphase

text: Albumin äänimaailma on huomattavasti orgaanisempi kuin yhtyeen aiemmassa tuotannossa. Levyllä käytetään muun muassa raskaasti käsiteltyjä akustisia kitaroita ja tavanomaisempia kappalerakenteita.


title: The Campfire Headphase

text: Kappale "Oscar See through Red Eye" julkaistiin Internetissä 5. syyskuuta 2005 Bleep.comissa, joka on Warp Recordsin verkkokauppa. Toinen kappale "Dayvan Cowboy" julkaistiin iTunesin kautta 4. lokakuuta.


title: The Campfire Headphase

text: Huhtikuussa 2006 "Dayvan Cowboyn" musiikkivideo julkaistiin Warp Recordsin kotisivuilla. Videon ohjasi Melissa Olson.


title: Mäkelänkatu

text: Mäkelänkatu () on yksi Helsingin pääväylistä. Katu johtaa 3+3-kaistaisena Hämeentieltä Sörnäisistä Vallilan kautta sekä Pasilan ja Kumpulan rajaa pitkin Käpylään. Se on koko pituudeltaan esplanadityyppinen puistokatu, jonka keskellä, vastakkaisten ajoratojen välissä on puurivien reunustama raitiovaunukaista. Kaistaa kulkevat raitiolinjat 1 ja 7.


title: Mäkelänkatu

text: Mäkelänkadun keskiosan varrella, Mäkelänrinteen ja Koskelantien välillä, ei kadun varressa ole rakennuksia, vaan sen molemmilla puolilla on viheraluetta, tosin kadun ja Itä-Pasilan rakennettujen alueiden välissä on vain kapea vihervyöhyke. Itä-Pasilan ja Käpylän rakennettujen alueiden välissä Mäkelänkadun länsipuolella on Käpylän liikuntapuisto. Mäkelänkatu päättyy pohjoispäässä Käpylässä Pohjolankadun ja Vaakalinnuntien risteykseen, josta alkaa kohti Helsinki-Vantaan lentoasemaa ja edelleen Tuusulaan kulkeva moottoritie (Tuusulanväylä eli Kantatie 45). Mäkelänkadulla on pituutta noin kolme kilometriä.


title: Mäkelänkatu

text: Kadun varrella sijaitsevat muun muassa Lääkäriliiton toimitalo, Vallilan kirjasto (sisäänkäynti Vääksyntieltä), vanha Mäkelän kansakoulu, sittemmin Mäkelän peruskoulu, jota hallinnoi Kiinteistö Oy Mäkelän Koulu (tiloissa toimii nykyään Stadin ammattiopisto), urheilupainotteinen Mäkelänrinteen lukio, vuonna 1999 avattu Mäkelänrinteen uintikeskus joka on Suomen suurin uimahalli, Velodromi ja Yrjö Lindegrenin suunnittelema arkkitehtonisesti arvokas asuintalo, josta usein käytetään nimitystä Käärmetalo.


title: Mäkelänkatu

text: Sturenkadun pohjoispuolella Mäkelänkadun oikealla puolella sijaitsevat pienehkö Hattulan lehto -niminen puistikko ja Hollolan puisto, jossa sijaitsee Kai Noramiehen Nuorten leikki -niminen veistos.


title: Mäkelänkatu

text: Lääkäritalon eteläpäädyssä Mäkelänkadun varrella sijaitsee myös Jukka Tuomisen "Hopeinen puu" -niminen veistos, joka on arkkiatri Arvo Ylpön muistomerkki.


title: Mäkelänkatu

text: Pohjoispäässään Mäkelänkatu oli aikoinaan nykyistä pidempi ja ulottui nykyisten Osmontien ja Panuntien risteykseen saakka lähelle Käpylän rautatieasemaa. Tuusulantie alkoi sen päättymiskohdasta ja ylitti rautatien nykyistä Panuntien siltaa pitkin. Kun Tuusulantie 1960-luvulla levennettiin moottoritieksi, sen alkupää siirrettiin nykyiselle paikalleen, jolloin Mäkelänkadun pohjoispää jäi kadun muusta osasta liikenteellisesti erilleen ja muutettiin nimeltään Osmontien jatkeeksi, lyhyt osa siitä kuitenkin sai erillisen nimen Osmonpolku.